title: 2014/467/ΕΕ: Απόφαση του Συμβουλίου, της 14ης Ιουλίου 2014 , για την παράταση ισχύος της απόφασης 2011/492/ΕΕ και την αναστολή της εφαρμογής των κατάλληλων μέτρων της

text:
               18.7.2014

               EL

               Επίσημη Εφημερίδα της Ευρωπαϊκής Ένωσης

               L 212/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2014
   για την παράταση ισχύος της απόφασης 2011/492/ΕΕ και την αναστολή της εφαρμογής των κατάλληλων μέτρων της

      (2014/467/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στον Κοτονού στις 23 Ιουνίου 2000 (1), (εφεξής η «συμφωνία εταιρικής σχέσης ΑΚΕ-ΕΚ»), όπως τροποποιήθηκε τελευταία στο Ουαγκαντούγκου, Μπουρκίνα Φάσο, στις 22 Ιουνίου 2010 (2), και ιδίως το άρθρο 96,
   Έχοντας υπόψη την εσωτερική συμφωνία μεταξύ των εκπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τα μέτρα που πρέπει να ληφθούν και τις διαδικασίες που πρέπει να τηρηθούν σχετικά με την εφαρμογή της συμφωνίας εταιρικής σχέσης ΑΚΕ-ΕΕ (3), και ιδίως το άρθρο 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση 2011/492/ΕΕ του Συμβουλίου (4), περατώθηκαν οι διαβουλεύσεις με τη Δημοκρατία της Γουινέας-Μπισάου, δυνάμει του άρθρου 96 της συμφωνίας εταιρικής σχέσης ΑΚΕ-ΕΕ και λήφθηκαν κατάλληλα μέτρα, όπως προσδιορίζεται στο παράρτημα της εν λόγω απόφασης.

               (2)

               Με την απόφαση 2013/385/ΕΕ του Συμβουλίου (5), η απόφαση 2011/492/ΕΕ τροποποιήθηκε, ώστε να παραταθεί η περίοδος εφαρμογής των κατάλληλων μέτρων κατά ένα έτος, έως τις 19 Ιουλίου 2014.

               (3)

               Τα ουσιώδη στοιχεία που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΕ εξακολουθούν να παραβιάζονται και οι τρέχουσες συνθήκες στη Γουινέα-Μπισάου δεν διασφαλίζουν τον σεβασμό των δικαιωμάτων του ανθρώπου, των δημοκρατικών αρχών και του κράτους δικαίου. Ως εκ τούτου, είναι σκόπιμο να παραταθεί η περίοδος ισχύος της απόφασης 2011/492/ΕΕ κατά ένα έτος.

               (4)

               Ωστόσο, λαμβανομένης υπόψη της διεξαγωγής ειρηνικών, ελεύθερων και αδιάβλητων εκλογών στις 13 Απριλίου 2014 και στις 18 Μαΐου 2014, οι οποίες αντιπροσωπεύουν σημαντικό βήμα προς μεγαλύτερο εκδημοκρατισμό και σταθερότητα, και για να είναι δυνατή η συνεργασία με τις δημοκρατικά εκλεγμένες αρχές και την παροχή άμεσης στήριξής τους στις προσπάθειες που καταβάλλουν για την εδραίωση των δημοκρατικών θεσμών, την κοινωνική συμφιλίωση και την προαγωγή της κοινωνικοοικονομικής ανάπτυξης της Γουινέας-Μπισάου, θα πρέπει να ανασταλούν τα κατάλληλα μέτρα που προβλέπονται στο παράρτημα της απόφασης 2011/492/ΕΕ.

               (5)

               Η παρούσα απόφαση θα πρέπει να επανεξεταστεί έξι έτη μετά την έναρξη ισχύος της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ισχύς της απόφασης 2011/492/ΕΕ και των κατάλληλων μέτρων της παρατείνεται έως τις 19 Ιουλίου 2015. Ωστόσο, η εφαρμογή των κατάλληλων μέτρων αναστέλλεται.
   Τα κατάλληλα μέτρα τελούν υπό διαρκή επανεξέταση και εφαρμόζονται εκ νέου αν η κατάσταση στη Γουινέα-Μπισάου επιδεινωθεί σοβαρά. Σε κάθε περίπτωση, τα εν λόγω μέτρα επανεξετάζονται έξι μήνες μετά την έναρξη ισχύος της παρούσας απόφασης.
   Άρθρο 2
   Η επιστολή στο παράρτημα της παρούσας απόφασης αποστέλλεται στις αρχές της Γουινέας-Μπισάου.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 14 Ιουλίου 2014.

            Για το Συμβούλιο

            Ο Πρόεδρος

         M. MARTINA

      (1)  ΕΕ L 317 της 15.12.2000, σ. 3.

      (2)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).

      (3)  ΕΕ L 317 της 15.12.2000, σ. 376, όπως τροποποιήθηκε με την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για την τροποποίηση της εσωτερικής συμφωνίας της 18ης Σεπτεμβρίου 2000, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (ΕΕ L 247 της 9.9.2006, σ. 48).

      (4)  Απόφαση 2011/492/ΕΕ του Συμβουλίου, της 18ης Ιουλίου 2011, σχετικά με την περάτωση των διαβουλεύσεων με τη Δημοκρατία της Γουινέας-Μπισάου δυνάμει του άρθρου 96 της συμφωνίας εταιρικής σχέσης ΑΚΕ-ΕΕ (ΕΕ L 203 της 6.8.2011, σ. 2).

      (5)  Απόφαση 2013/385/ΕΕ του Συμβουλίου, της 15ης Ιουλίου 2013, για την παράταση της περιόδου εφαρμογής των κατάλληλων μέτρων της απόφασης 2011/492/ΕΕ σχετικά με τη Γουινέα-Μπισάου και την τροποποίηση της εν λόγω απόφασης (ΕΕ L 194 της 17.7.2013, σ. 6).

      ΠΑΡΑΡΤΗΜΑ

      Προς τον πρόεδρο της Δημοκρατίας της Γουινέας-Μπισάου,
      Προς τον πρωθυπουργό της Δημοκρατίας της Γουινέας-Μπισάου,
      Κύριοι,
      Μετά τις διαβουλεύσεις που πραγματοποιήθηκαν στις Βρυξέλλες στις 29 Μαρτίου 2011, στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΕ, η Ευρωπαϊκή Ένωση αποφάσισε, στις 18 Ιουλίου 2011, με την απόφαση 2011/492/ΕΕ του Συμβουλίου να θεσπίσει κατάλληλα μέτρα, μεταξύ των οποίων πρόγραμμα αμοιβαίων δεσμεύσεων για τη σταδιακή επανέναρξη της συνεργασίας με την Ευρωπαϊκή Ένωση.
      Η εφαρμογή της απόφασης 2011/492/ΕΕ του Συμβουλίου παρατάθηκε κατά ένα έτος, με την απόφαση 2013/385/ΕΕ του Συμβουλίου και ισχύει έως τις 19 Ιουλίου 2014.
      Κατά τους τελευταίους δώδεκα μήνες, κατά τη διάρκεια των οποίων είχαν οριστεί μεταβατικές αρχές, δεν σημειώθηκε καμία πρόοδος όσον αφορά τον σεβασμό των δικαιωμάτων του ανθρώπου, την καταπολέμηση της ατιμωρησίας, τη μεταρρύθμιση του τομέα της ασφάλειας και την καταπολέμηση της παράνομης εμπορίας, ιδίως των ναρκωτικών, σημεία τα οποία προβλεπόταν στο πρόγραμμα αμοιβαίων δεσμεύσεων για την επανέναρξη της συνεργασίας με την Ευρωπαϊκή Ένωση.
      Ωστόσο, η Ευρωπαϊκή Ένωση θεωρεί ότι η διεξαγωγή ελεύθερων, ειρηνικών και αξιόπιστων βουλευτικών και προεδρικών εκλογών στις 13 Απριλίου 2014 και στις 18 Μαΐου 2014 είναι ενθαρρυντικό σημάδι και αντιπροσωπεύει σημαντικό βήμα προς την κατεύθυνση της δημοκρατίας και της σταθερότητας στη χώρα. Ως εκ τούτου, η Ευρωπαϊκή Ένωση αποφάσισε να αναστείλει τα μέτρα που εφαρμόζονται δυνάμει του άρθρου 96 της συμφωνίας του Κοτονού, όπως προβλέπεται στην απόφαση 2011/492/ΕΕ του Συμβουλίου, έτσι ώστε να μπορέσει να συνεργαστεί με τις δημοκρατικά εκλεγμένες αρχές και να τους παράσχει άμεση στήριξη, υποστηρίζοντας τις προσπάθειές σας για την εδραίωση, τη συμφιλίωση και την ανάπτυξη της χώρας, σε συνεργασία με άλλους διεθνείς εταίρους.
      Η Ευρωπαϊκή Ένωση αποδίδει ύψιστη σημασία στις διατάξεις του άρθρου 9 της συμφωνίας του Κοτονού, δεδομένου ότι ο σεβασμός των δικαιωμάτων του ανθρώπου, των δημοκρατικών θεσμών και του κράτους δικαίου αποτελεί το βασικό θεμέλιο των σχέσεων της Ευρωπαϊκή Ένωση με τη Γουινέα-Μπισάου. Η Ευρωπαϊκή Ένωση θα συνεχίσει να παρακολουθεί εκ του σύνεγγυς την κατάσταση στη χώρα.
      Οι πολιτικές και κοινωνικοοικονομικές προκλήσεις που αντιμετωπίζει η χώρα σας είναι σημαντικές, αλλά είμαστε πεπεισμένοι ότι θα προσπαθήσετε να αναπτύξετε τον διάλογο με όλες τις πολιτικές ομάδες και να λάβετε τις απαιτούμενες αποφάσεις, τόσο σε οικονομικό και δημοσιονομικό επίπεδο όσο και σε σημαντικούς τομείς, όπως η μεταρρύθμιση του τομέα της ασφάλειας και η καταπολέμηση της ατιμωρησίας.
      Η Ευρωπαϊκή Ένωση παραμένει σταθερά προσηλωμένη στην εταιρική σχέση με το λαό της Γουινέας-Μπισάου. Η παρούσα απόφαση της Ευρωπαϊκής Ένωσης να αναστείλει την εφαρμογή των κατάλληλων μέτρων και να αποκαταστήσει τον διάλογο και τη συνεργασία με τις νόμιμες αρχές έχει σκοπό να δώσει νέα ώθηση στη σύσφιγξη των σχέσεων ΕΕ-Γουινέας-Μπισάου για την εξομάλυνση των διμερών σχέσεων. Ωστόσο, οι δεσμεύσεις που ανέλαβε η Γουινέα-Μπισάου στο πλαίσιο της διαβούλευσης δυνάμει του άρθρου 96 εξακολουθούν να ισχύουν και η Ευρωπαϊκή Ένωση αναμένει ότι η κυβέρνησή σας θα καταβάλει όλες τις απαιτούμενες προσπάθειες για την επίτευξη αυτών των στόχων κατά προτεραιότητα.
      Η Ευρωπαϊκή Ένωση καλεί όλα τα μέρη να αξιοποιήσουν αυτή τη δυναμική, ώστε να εξασφαλιστεί η μετάβαση της χώρας προς τη δημοκρατική σταθερότητα, το κράτος δικαίου, τον σεβασμό των δικαιωμάτων του ανθρώπου και την κοινωνικοοικονομική ανάπτυξη.
      Με τιμή,

         Για το Συμβούλιο
         C. ASHTON
         Ύπατη Εκπρόσωπος

         Για την Επιτροπή
         A. PIEBALGS
         Επίτροπος


               25.8.2016

               EL

               Επίσημη Εφημερίδα της Ευρωπαϊκής Ένωσης

               C 310/42

         P8_TA(2015)0039
   Συγκρότηση ειδικής επιτροπής σχετικά με τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος
   Απόφαση του Ευρωπαϊκού Κοινοβουλίου της 12ης Φεβρουαρίου 2015 για τη σύσταση, τον καθορισμό των αρμοδιοτήτων, την αριθμητική σύνθεση και τη διάρκεια της θητείας της ειδικής επιτροπής σχετικά με τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος (2015/2566(RSO))
   (2016/C 310/10)

      Το Ευρωπαϊκό Κοινοβούλιο,

               —

               έχοντας υπόψη την πρόταση της Διάσκεψης των Προέδρων,

               —

               έχοντας υπόψη την απόφαση της Επιτροπής να διερευνήσει την πρακτική του «tax ruling» στο πλαίσιο των κανόνων της ΕΕ περί κρατικών ενισχύσεων σε όλα τα κράτη μέλη,

               —

               έχοντας υπόψη την υποχρέωση όλων των κρατών μελών βάσει των φορολογικών κανόνων της ΕΕ να κοινοποιούν σε άλλα κράτη μέλη, με αυθόρμητη ανταλλαγή, πληροφορίες σχετικά με τις φορολογικές αποφάσεις τύπου «tax ruling», ιδιαίτερα εάν η πρακτική αυτή ενδέχεται να συνεπάγεται απώλεια φορολογικών εσόδων σε άλλο κράτος μέλος ή μείωση φόρου από εικονικές μεταφορές κερδών εντός ομάδων επιχειρήσεων,

               —

               έχοντας υπόψη το άρθρο 197 του Κανονισμού του,

               1.

               αποφασίζει να συστήσει ειδική επιτροπή για τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος προκειμένου να εξετάσει την πρακτική που ακολουθείται κατά την εφαρμογή του δικαίου περί κρατικών ενισχύσεων και του φορολογικού δικαίου της ΕΕ σε σχέση με τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος που λαμβάνονται από κράτη μέλη, εάν η πρακτική αυτή αποτελεί προφανώς πράξη κράτους μέλους ή της Επιτροπής·

               2.

               αποφασίζει ότι η ειδική επιτροπή θα έχει τις ακόλουθες αρμοδιότητες:

                           α)

                           να αναλύσει και να εξετάσει την πρακτική που ακολουθείται κατά την εφαρμογή του άρθρου 107 παράγραφος 1 της Συνθήκης για τη λειτουργία της Ευρωπαϊκής Ένωσης (ΣΛΕΕ) όσον αφορά τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος που έχουν λάβει τα κράτη μέλη μετά την 1η Ιανουαρίου 1991·

                           β)

                           να αναλύσει και να αξιολογήσει την πρακτική της Επιτροπής να εξετάζει διαρκώς, βάσει του άρθρου 108 ΣΛΕΕ, όλα τα καθεστώτα ενισχύσεων που υφίστανται στα κράτη μέλη, να προτείνει στα κράτη μέλη κατάλληλα μέτρα που απαιτεί η προοδευτική ανάπτυξη ή η λειτουργία της εσωτερικής αγοράς, να ελέγχει κατά πόσον η ενίσχυση που χορηγείται από ένα κράτος ή με κρατικούς πόρους συμβιβάζεται με την εσωτερική αγορά και δεν εφαρμόζεται καταχρηστικώς, να αποφασίζει ότι το εν λόγω κράτος οφείλει να καταργήσει ή να τροποποιήσει την ενίσχυση αυτή εντός συγκεκριμένης προθεσμίας και να προσφεύγει στο Δικαστήριο της Ευρωπαϊκής Ένωσης αν το εν λόγω κράτος δεν συμμορφωθεί προς την απόφαση αυτή, γεγονός το οποίο, σύμφωνα με ισχυρισμούς, οδήγησε σε υψηλό αριθμό φορολογικών αποφάσεων τύπου «tax ruling» που δεν συμβιβάζονται με τους κανόνες περί κρατικών ενισχύσεων της ΕΕ·

                           γ)

                           να αναλύσει και να εξετάσει κατά πόσον τα κράτη μέλη συμμορφώνονται με τις υποχρεώσεις τους οι οποίες ισχύουν από 1ης Ιανουαρίου 1991 και ορίζονται στον κανονισμό (ΕΚ) αριθ. 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 108 της Συνθήκης για τη λειτουργία της Ευρωπαϊκής Ένωσης (1), ιδίως την υποχρέωσή τους να συνεργάζονται και να παρέχουν όλα τα απαραίτητα έγγραφα·

                           δ)

                           να αναλύσει και να εξετάσει τη συμμόρφωση με τις υποχρεώσεις που ορίζονται στην οδηγία 77/799/ΕΟΚ του Συμβουλίου της 19ης Δεκεμβρίου 1977 περί της αμοιβαίας συνδρομής των αρμοδίων αρχών των κρατών μελών στον τομέα των αμέσων φόρων και των φόρων επί των ασφαλίστρων (2) και στην οδηγία 2011/16/ΕΕ του Συμβουλίου, της 15ης Φεβρουαρίου 2011, σχετικά με τη διοικητική συνεργασία στον τομέα της φορολογίας και με την κατάργηση της οδηγίας 77/799/ΕΟΚ (3), σχετικά με την κοινοποίηση από κράτη μέλη σε άλλα κράτη μέλη από 1ης Ιανουαρίου 1991, με αυθόρμητη ανταλλαγή, πληροφοριών σχετικά με φορολογικές αποφάσεις τύπου «tax ruling»·

                           ε)

                           να αναλύσει και να αξιολογήσει την πρακτική της Επιτροπής όσον αφορά την ορθή εφαρμογή των οδηγιών 77/799/ΕΟΚ και 2011/16/ΕΕ σε σχέση με την κοινοποίηση από κράτη μέλη σε άλλα κράτη μέλη, με αυθόρμητη ανταλλαγή, πληροφοριών που αφορούν φορολογικές αποφάσεις τύπου «tax ruling»·

                           στ)

                           να αναλύσει και να αξιολογήσει τη συμμόρφωση των κρατών μελών με την αρχή της καλόπιστης συνεργασίας που κατοχυρώνεται στο άρθρο 4 παράγραφος 3 Συνθήκης για την Ευρωπαϊκή Ένωση, όπως είναι οι υποχρεώσεις τους να διευκολύνουν την Ένωση στην εκπλήρωση της αποστολής της και να απέχουν από τη λήψη οιουδήποτε μέτρου ικανού να θέσει σε κίνδυνο την πραγματοποίηση των στόχων της Ένωσης, δεδομένης της, σύμφωνα με ισχυρισμούς, μεγάλης κλίμακας επιθετικού φορολογικού σχεδιασμού που διευκολύνεται από κράτη μέλη, και τις πιθανές σημαντικές επιπτώσεις που είχε ο σχεδιασμός αυτός στα δημόσια οικονομικά της ΕΕ και εντός αυτής·

                           ζ)

                           να αναλύσει και να εκτιμήσει τη διάσταση της τρίτης χώρας όσον αφορά τον επιθετικό φορολογικό σχεδιασμό που πραγματοποιείται από εταιρείες που έχουν εγκατασταθεί ή συσταθεί στα κράτη μέλη, καθώς και την επ’ αυτού ανταλλαγή πληροφοριών με τρίτες χώρες·

                           η)

                           να διατυπώσει οιεσδήποτε συστάσεις θεωρεί απαραίτητες για το εν λόγω ζήτημα·

               3.

               αποφασίζει ότι η ειδική επιτροπή θα αριθμεί 45 μέλη·

               4.

               αποφασίζει ότι η διάρκεια της εντολής της ειδικής επιτροπής θα είναι έξι μήνες, αρχής γενομένης από την ημερομηνία έκδοσης της παρούσας απόφασης·

               5.

               κρίνει σκόπιμο να υποβάλει η ειδική επιτροπή έκθεση που έχει συνταχθεί από δύο συν-εισηγητές.

      (1)  ΕΕ L 83 της 27.3.1999, σ. 1.

      (2)  ΕΕ L 336 της 27.12.1977, σ. 15.

      (3)  ΕΕ L 64 της 11.3.2011, σ. 1.


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα VII - Επιτροπή των Περιφερειών

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/85

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα VII — Επιτροπή των Περιφερειών
   (2009/638/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0421/2008) (2),

               —

               έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (A6-0153/2009),

               1.

               χορηγεί απαλλαγή στον γενικό γραμματέα της Επιτροπής των Περιφερειών για την εκτέλεση του προϋπολογισμού της Επιτροπής των Περιφερειών για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με τη χορήγηση απαλλαγής για την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 2007, τμήμα VII — Επιτροπή των Περιφερειών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0421/2008) (2),

               —

               έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (A6-0153/2009),

               1.

               επισημαίνει ότι το 2007 η Επιτροπή των Περιφερειών (ΕτΠ) είχε στη διάθεσή της πιστώσεις αναλήψεως υποχρεώσεων συνολικού ύψους 68,6 εκατ. ευρώ (2006: 74,4 εκατ. ευρώ), με ποσοστό χρησιμοποίησης 96,22 %·

               2.

               επισημαίνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά την ΕτΠ·

               3.

               χαιρετίζει την υπογραφή, τον Δεκέμβριο του 2007, νέας συμφωνίας διοικητικής συνεργασίας μεταξύ της Ευρωπαϊκής Οικονομικής και Κοινωνικής Επιτροπής και της ΕτΠ για την περίοδο 2008-2014· είναι πεπεισμένο ότι η συνεργασία μεταξύ των δύο θεσμικών οργάνων θα είναι οικονομικά επωφελής για τον ευρωπαίο φορολογούμενο· επιδοκιμάζει επίσης το γεγονός ότι η ΕτΠ έχει αρχίσει τη διαδικασία πιστοποίησης EMAS (κοινοτικό σύστημα οικολογικής διαχείρισης και ελέγχου)·

               4.

               σημειώνει με ικανοποίηση τη σαφή δέσμευση που ανέλαβαν οι δύο Επιτροπές να εναρμονίσουν το περιβάλλον και τα πρότυπα εσωτερικού ελέγχου τους βάσει των βέλτιστων πρακτικών, καθώς και όλες τις λοιπές δημοσιονομικές διαδικασίες που σχετίζονται με τις κοινές υπηρεσίες·

               5.

               παρατηρεί ότι, βάσει της νέας συμφωνίας, οι σημαντικότεροι τομείς (υποδομές, τεχνολογίες της πληροφορίας και τηλεπικοινωνίες, καθώς και η μετάφραση, συμπεριλαμβανομένης της παραγωγής εγγράφων) παραμένουν στο πεδίο αρμοδιότητας των κοινών υπηρεσιών, ενώ διαχωρίζεται περιορισμένος αριθμός υπηρεσιών, όπως οι εσωτερικές υπηρεσίες, οι κοινωνικές/ιατρικές υπηρεσίες, η βιβλιοθήκη και ο σχεδιασμός εντύπων·

               6.

               επιμένει, ωστόσο, ότι αυτός ο διαχωρισμός πρέπει να είναι δημοσιονομικά ουδέτερος και, συνεπώς, καλεί τις δύο Επιτροπές να πραγματοποιήσουν κοινή ανάλυση στο πλαίσιο της ενδιάμεσης αναθεώρησης, με σκοπό να αξιολογήσουν κατά πόσον αυτή η μετατόπιση των πόρων είναι επωφελής και για τις δύο· καλεί τις δύο Επιτροπές να τηρούν το Κοινοβούλιο ενήμερο σχετικά με την προγραμματισμένη για τις αρχές του 2009 αξιολόγηση των μικρών συμφωνιών συνεργασίας για τους τομείς που σχετίζονται με τον διαχωρισμό·

               7.

               επιδοκιμάζει τη συμφωνία σε επίπεδο υπηρεσιών που συνήφθη μεταξύ της ΕτΠ και της Γενικής Διεύθυνσης Προϋπολογισμού της Επιτροπής σχετικά με την εφαρμογή του ABAC (νέου συστήματος λογιστικής και οικονομικής διαχείρισης), που αναπτύχθηκε τον Ιανουάριο του 2007·

               8.

               χαιρετίζει, στο πλαίσιο αυτό, τη δημιουργία, στους κόλπους των κοινών υπηρεσιών, μιας μονάδας συμβάσεων που προσφέρει υποστήριξη σε όλα τα επιχειρησιακά τμήματα των κοινών υπηρεσιών, στον τομέα των δημοσίων συμβάσεων· σημειώνει ότι, βάσει της νέας συμφωνίας, η υπηρεσία επαλήθευσης των κοινών υπηρεσιών έχει υπαχθεί στις χωριστές υπηρεσίες κάθε Επιτροπής·

               9.

               θεωρεί ότι έχει καίρια σημασία οι έλεγχοι που πραγματοποιούνται, επί παραδείγματι, από διατάκτες, επαληθευτές και ελεγκτές, να είναι επαρκώς αυστηροί· υπογραμμίζει, στο πλαίσιο αυτό, τη σημασία που έχει η πραγματοποίηση επαρκούς αριθμού δειγματοληπτικών ελέγχων σε όλους τους τομείς, επιπλέον εκείνων των λίγων στρατηγικών τομέων που παρουσιάζουν μεγαλύτερη επικινδυνότητα·

               10.

               σημειώνει με ικανοποίηση ότι η υπηρεσία προϋπολογισμού της ΕτΠ έχει αναπτύξει νέο εργαλείο αναλυτικού ελέγχου του προϋπολογισμού («Budget Watch»), το οποίο παρέχει ολοκληρωμένη πληροφόρηση σχετικά με όλες τις θέσεις και υπο-θέσεις του προϋπολογισμού της ΕτΠ, συμπεριλαμβανομένων των διαθέσιμων πιστώσεων, των μηνιαίων εξελίξεων των πιστώσεων αναλήψεως υποχρεώσεων και των πραγματικών πληρωμών που πραγματοποιήθηκαν κατά τη διάρκεια του οικονομικού έτους·

               11.

               επιδοκιμάζει την κατάρτιση από την ΕτΠ καταλόγου ευαίσθητων θέσεων, καθώς και την πρόθεση της ΕτΠ να δημιουργήσει στο εσωτερικό της μονάδας προσωπικού ειδική υπηρεσία κινητικότητας η οποία θα έχει ως αποστολή να βοηθήσει στην ανάπτυξη μιας προοδευτικής προσέγγισης στον τομέα του προγραμματισμού ανθρώπινων πόρων·

               12.

               σημειώνει ότι η υπηρεσία εσωτερικού ελέγχου διενήργησε τρεις ελέγχους το 2007 (για τις δαπάνες από την εκτέλεση αποστολών, για τη διεξαγωγή εξωτερικών μελετών και για την επάρκεια των δημοσιονομικών κυκλωμάτων), καθώς και δύο ελέγχους παρακολούθησης (για τις μεταφορές αποδοχών με εφαρμογή διορθωτικού συντελεστή και για τα πρότυπα εσωτερικού ελέγχου)·

               13.

               υπενθυμίζει ότι ο εσωτερικός έλεγχος για τις μεταφορές αποδοχών, ο οποίος ολοκληρώθηκε το 2006 και περιλάμβανε μία εις βάθος εξέταση όλων των υφισταμένων μεταφορών, αποκάλυψε ότι υπήρχαν αδυναμίες όσον αφορά την αρχή του διαχωρισμού των λειτουργιών στον τομέα αυτό (λειτουργίες έναρξης και εσωτερικής επαλήθευσης) και ότι θα έπρεπε να είχε δοθεί μεγαλύτερη προσοχή στο ελεγκτικό περιβάλλον, λαμβανομένων υπόψη των ενεχόμενων κινδύνων· επισημαίνει περαιτέρω ότι διαδικασία παρακολούθησης των συστάσεων του εσωτερικού ελεγκτή πραγματοποιήθηκε τον Φεβρουάριο του 2007, και μία δεύτερη το 2008, και ότι διαπιστώθηκε πως 16 από τις 20 συστάσεις έχουν εφαρμοστεί πλήρως· προτρέπει τη διοίκηση της ΕτΠ να εξασφαλίσει την πλήρη εφαρμογή όλων των συστάσεων του ελεγκτή·

               14.

               υπενθυμίζει ότι η OLAF διαπίστωσε κατόπιν έρευνας ότι οκτώ μεταφορές δεν ήταν συμβατές με τις σχετικές κατά νόμο προϋποθέσεις και συνέστησε ανάκτηση των αχρεωστήτως καταβληθέντων ποσών από τους εμπλεκόμενους υπαλλήλους· σημειώνει με ικανοποίηση ότι η ανάκτηση όλων των ποσών είχε ολοκληρωθεί στις αρχές του 2007· υπενθυμίζει ακόμη ότι η OLAF συνέστησε την έναρξη πειθαρχικών διαδικασιών κατά έξι υπαλλήλων, ενώ διαβίβασε τους φακέλους πέντε εξ αυτών στις βελγικές αρχές·

               15.

               διαπιστώνει ότι, μετά από αίτημα των βελγικών αρχών, η αρμόδια για τους διορισμούς αρχή της ΕτΠ ήρε την ασυλία των εμπλεκομένων υπαλλήλων στις 6 Ιουλίου 2007 και ότι οι εν λόγω υπάλληλοι ανακρίθηκαν εν συνεχεία από τις βελγικές αρχές· επισημαίνει ακόμη ότι στις 17 Νοεμβρίου 2008, κατόπιν αιτήματος των εισαγγελικών αρχών, ήρθη η ασυλία ενός ακόμη υπαλλήλου από την αρμόδια για τους διορισμούς αρχή της ΕτΠ·

               16.

               σημειώνει με ικανοποίηση ότι ο γενικός γραμματέας της ΕτΠ διέταξε διοικητική εξέταση, την οποία διεξήγαγε πρώην αναπληρωτής γενικός διευθυντής της Επιτροπής· επισημαίνει ότι η αρμόδια για τους διορισμούς αρχή της ΕτΠ αποφάσισε, στις 17 Ιανουαρίου 2008, να ξεκινήσει πειθαρχικές διαδικασίες ενώπιον του Πειθαρχικού Συμβουλίου σε δύο από τις πέντε υποθέσεις των οποίων οι φάκελοι είχαν διαβιβασθεί στις βελγικές αρχές· κατανοεί ότι, σύμφωνα με το υπηρεσιακό καθεστώς των υπαλλήλων, τελική απόφαση για τις υποθέσεις αυτές μπορεί να ληφθεί μόνο μετά από την έκδοση τελεσίδικης απόφασης από τα βελγικά δικαστήρια·

               17.

               σημειώνει ότι, στις άλλες τρεις υποθέσεις, η αρμόδια για τους διορισμούς αρχή θα αποφασίσει σχετικά με την έναρξη πειθαρχικής διαδικασίας μόλις λάβει τις αναγκαίες πληροφορίες όσον αφορά τη συνέχεια που προτίθενται να δώσουν οι βελγικές αρχές στους φακέλους αυτούς· σημειώνει ακόμη ότι, σε άλλη μία περίπτωση, για την οποία η OLAF δεν διαβίβασε τον φάκελο στις βελγικές αρχές, η αρμόδια για τους διορισμούς αρχή αποφάσισε, σύμφωνα με τις συστάσεις της διοικητικής εξέτασης, να απευθύνει προειδοποίηση προς τον εμπλεκόμενο υπάλληλο· επαναλαμβάνει το αίτημά του για αυστηρή δίωξη σε όλες τις υποθέσεις στις οποίες μπορεί να αποδειχθεί δόλια συμπεριφορά·

               18.

               καλεί την ΕτΠ να εξετάσει τη λήψη ανάλογων πειθαρχικών μέτρων, εάν τούτο επιβάλλεται από το αποτέλεσμα των εκκρεμών υποθέσεων·

               19.

               επισημαίνει ότι τα μέλη της ΕτΠ είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι μιας εκλεγμένης συνέλευσης· σημειώνει περαιτέρω ότι τα μέλη, υπό αυτήν την ιδιότητα, προβαίνουν σε δήλωση των οικονομικών τους συμφερόντων με την οποία γνωστοποιούν πληροφορίες που αφορούν θέματα όπως οι δηλωτέες επαγγελματικές δραστηριότητες και οι επ’ αμοιβή θέσεις ή δραστηριότητες, σύμφωνα με τις διατάξεις που ισχύουν στα περιφερειακά και τοπικά όργανα στα οποία συμμετέχουν· προτείνει όπως η ΕτΠ εισαγάγει την υποχρέωση αυτή για όλα τα μέλη της· προτείνει επίσης τον διορισμό ανεξάρτητου ελεγκτή του οποίου αποστολή θα είναι να δημοσιεύει ετησίως έκθεση σχετικά με τις παραληφθείσες δηλώσεις με στόχο την εξασφάλιση αξιόπιστης παρακολούθησης και αξιόπιστου ελέγχου·

               20.

               ζητεί από την ΕτΠ να συμπεριλάβει στην επόμενη έκθεση δραστηριοτήτων της (οικονομικό έτος 2008) κεφάλαιο το οποίο θα περιγράφει λεπτομερώς τη συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής και θα περιέχει ενδεχομένως και τους λόγους για τους οποίους δεν ακολουθήθηκαν οι συστάσεις, και όχι απλώς αναφορά στις αποφάσεις περί απαλλαγής·

               21.

               σημειώνει ότι, παρά τις τροποποιήσεις του δημοσιονομικού κανονισμού, οι κανόνες του για τις δημόσιες συμβάσεις εξακολουθούν να είναι υπερβολικά επαχθείς για τα μικρότερα θεσμικά όργανα, όπως είναι η ΕτΠ, ιδιαίτερα σε σχέση με τις προσκλήσεις υποβολής προσφορών για συμβάσεις που αφορούν σχετικώς μικρά ποσά· καλεί την Επιτροπή — κατά την εκτέλεση των προπαρασκευαστικών εργασιών της πριν από τη σύνταξη οιωνδήποτε μελλοντικών προτάσεων για την τροποποίηση του δημοσιονομικού κανονισμού— να προβεί σε εκτενείς διαβουλεύσεις με τον γενικό γραμματέα της Επιτροπής των Περιφερειών και τη διοίκηση του οργάνου προκειμένου να εξασφαλισθεί ότι οι προβληματισμοί τους θα ληφθούν πλήρως υπόψη στο τελικό σχέδιο.

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.


Avis juridique important

|

31984D0256

84/256/ΕΟΚ: Απόφαση του Συμβουλίου της 7ης Μαΐου 1984 για τη σύναψη της συμβάσεως για την επισιτιστική βοήθεια του 1980

Επίσημη Εφημερίδα αριθ. L 124 της 11/05/1984 σ. 0042 - 0042

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Μαΐου 1984  για τη σύναψη της συμβάσεως για την επισιτιστική βοήθεια του 1980  (84/256/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας ότι πρέπει να εγκριθεί η σύμβαση για την επισιτιστική βοήθεια του 1980,  ΑΠΟΦΑΣΙΖΕΙ:  Άρθρο 1  Η σύμβαση για την επισιτιστική βοήθεια του 1980 εγκρίνεται εξ ονόματος της Ευρωπαϊκής Οικονομική Κοινότητας.  Άρθρο 2  Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για να καταθέσει το έγγραφο της σύναψης της συμβάσεως στην κυβέρνηση των Ηνωμένων Πολιτειών της Αμερικής.  Βρυξέλλες, 7 Μαΐου 1984.  Για το Συμβούλιο  Ο Πρόεδρος  M. ROCARD


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/172

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007
   (2009/669/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για την ίδρυση ενός Ευρωπαϊκού Οργανισμού για την Ασφάλεια στη Θάλασσα (4), και κυρίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0167/2009),

               1.

               χορηγεί στον γενικό διευθυντή του Ευρωπαϊκού Οργανισμού για την Ασφάλεια στη Θάλασσα απαλλαγή όσον αφορά την εκτέλεση του προϋπολογισμού του Οργανισμού για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον γενικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 20.

      (2)  ΕΕ C 311 της 5.12.2008, σ. 57.

      (3)  ΕΕ L 248 της 16.9.2002, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για την ίδρυση ενός Ευρωπαϊκού Οργανισμού για την Ασφάλεια στη Θάλασσα (4), και κυρίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0167/2009),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον γενικό διευθυντή του Ευρωπαϊκού Οργανισμού για την Ασφάλεια στη Θάλασσα όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων

                           —

                           επισημαίνει τη διαπίστωση του Ελεγκτικού Συνεδρίου ότι οι διαδικασίες για την κατάρτιση του προϋπολογισμού και του οργανογράμματος δεν ήταν δεόντως αυστηρές και ότι αυτό οδήγησε σε μεγάλο αριθμό μεταφορών πιστώσεων, ανεπαρκή προγραμματισμό της πρόσληψης προσωπικού και εσφαλμένη παρουσίαση του προϋπολογισμού·

                           —

                           σημειώνει με ανησυχία την παρατήρηση του Ελεγκτικού Συνεδρίου ότι ορισμένες νομικές δεσμεύσεις αναλήφθηκαν πριν από την αντίστοιχη δημοσιονομική ανάληψη υποχρέωσης·

               1.

               επισημαίνει ότι ο Οργανισμός έλαβε από τον προϋπολογισμό της EE για το 2007 48 249 000 ευρώ σε πιστώσεις ανάληψης υποχρεώσεων και πληρωμών·

               2.

               εκφράζει τη λύπη του για το γεγονός ότι, όπως και το 2006, το Ελεγκτικό Συνέδριο διαπίστωσε ότι οι διαδικασίες του Οργανισμού για την κατάρτιση του προϋπολογισμού του δεν ήταν αρκετά αυστηρές·

               3.

               επισημαίνει την παρατήρηση του Ελεγκτικού Συνεδρίου ότι το 2007 πραγματοποιήθηκαν 32 μεταφορές πιστώσεων· επισημαίνει την κριτική που ασκεί το Ελεγκτικό Συνέδριο σχετικά με τον υψηλό αριθμό μεταφορών πιστώσεων·

               4.

               επισημαίνει την απάντηση του Οργανισμού, ότι οι μεταφορές πιστώσεων παρέμειναν κάτω από το όριο του 10 % που προβλέπει ο δημοσιονομικός κανονισμός·

               5.

               επισημαίνει ακόμη την κριτική του Ελεγκτικού Συνεδρίου σχετικά με το γεγονός ότι από τα μέσα Ιουνίου μέχρι τον Δεκέμβριο 2007, 25 000 000 ευρώ για μέτρα καταπολέμησης της ρύπανσης, τα οποία είχαν εγκριθεί από την αρμόδια για τον προϋπολογισμό αρχή ως τακτικές πιστώσεις, μεταφέρθηκαν αδικαιολόγητα στα έσοδα για ειδικό προορισμό·

               6.

               επισημαίνει την απάντηση του Οργανισμού, ότι στις 20 Μαρτίου 2007 αποφάσισε να χαρακτηρίσει τα κεφάλαια για την καταπολέμηση της ρύπανσης έσοδα ειδικού προορισμού, κατόπιν σχετικής υπόδειξης της Επιτροπής, και ότι στις 21 Νοεμβρίου 2007 αποφάσισε να παύσει να τα χαρακτηρίζει πλέον τέτοιου είδους κονδύλια·

               7.

               εκφράζει την απογοήτευσή του για το γεγονός ότι, όπως και το 2006, το Ελεγκτικό Συνέδριο διαπίστωσε και πάλι ότι ορισμένες νομικές δεσμεύσεις αναλήφθηκαν πριν από την αντίστοιχη δημοσιονομική ανάληψη υποχρέωσης· ζητεί από τον Οργανισμό να εντείνει τις προσπάθειές του στους τομείς της κατάρτισης και της επικοινωνίας, προκειμένου να αποφευχθούν παρόμοιες καταστάσεις στο μέλλον· ζητεί οι σχετικές ενέργειες να αναφέρονται στην ετήσια έκθεση του Οργανισμού για το 2008·

               8.

               επισημαίνει ότι το Ελεγκτικό Συνέδριο διαπίστωσε τις ακόλουθες αδυναμίες όσον αφορά τις διαδικασίες πρόσληψης:

                           —

                           τα κριτήρια επιλογής και οι ελάχιστες επιδόσεις για τη μετάβαση στην επόμενη φάση των διαγωνισμών δεν είχαν αποφασιστεί πριν από την έναρξη της διαδικασίας αξιολόγησης,

                           —

                           η επιτροπή προσωπικού δεν κλήθηκε να συμμετάσχει στις διαδικασίες προσλήψεων·

               9.

               επισημαίνει την απάντηση του Οργανισμού ότι έχουν ληφθεί μέτρα προκειμένου τα κριτήρια επιλογής και οι ελάχιστες επιδόσεις να καθορίζονται νωρίτερα·

               10.

               καλεί τον Οργανισμό να μεριμνήσει ώστε οι διαδικασίες πρόσληψης που εφαρμόζει να είναι διαφανείς και αντικειμενικές, ιδιαίτερα όσον αφορά τη διασφάλιση της συμμετοχής της επιτροπής προσωπικού·

               11.

               εκφράζει την ικανοποίησή του για το γεγονός ότι Οργανισμός συνεργάζεται στενά με το Ευρωπαϊκό Κέντρο Παρακολούθησης Ναρκωτικών και Τοξικομανίας, που εδρεύει επίσης στη Λισαβόνα, για την κοινή χρήση κτιρίων, υποδομής και υπηρεσιών·

               12.

               καλεί την Επιτροπή να διασφαλίσει ότι μελλοντικά ο Οργανισμός θα τηρεί αυστηρή δημοσιονομική πειθαρχία και θα λειτουργεί πάντα μέσα στα όρια των εγκριθέντων προϋπολογισμών·

               13.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση και τον έλεγχο των οργανισμών της ΕΕ (7).

      (1)  ΕΕ C 278 της 31.10.2008, σ. 20.

      (2)  ΕΕ C 311 της 5.12.2008, σ. 57.

      (3)  ΕΕ L 248 της 16.9.2002, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 192.

      (7)  Βλέπε σελίδα 206 της παρούσας Επίσημης Εφημερίδας.


Avis juridique important

|

E1996J0523(01)

ΑΠΟΦΑΣΗ της 20ής Δεκεμβρίου 1995 περί των επισήμων αργιών του Δικαστηρίου της ΕΖΕΣ κατά το 1996

Επίσημη Εφημερίδα αριθ. L 123 της 23/05/1996 σ. 0025 - 0025

ΑΠΟΦΑΣΗ της 20ής Δεκεμβρίου 1995 περί των επισήμων αργιών του Δικαστηρίου της ΕΖΕΣ κατά το 1996 ΤΟ ΔΙΚΑΣΤΗΡΙΟ ΤΗΣ ΕΖΕΣ,Έχοντας υπόψη:το άρθρο 24 παράγραφος 3 των Κανόνων Διαδικασίας, το οποίο απαιτεί από το Δικαστήριο να τηρεί τις επίσημες αργίες του τόπου όπου εδρεύει,το άρθρο 76 παράγραφος 2 των Κανόνων Διαδικασίας, το οποίο απαιτεί από το Δικαστήριο να καταρτίζει πίνακα των επισήμων αργιών και να τον δημοσιεύσει στο τμήμα περί ΕΟΧ στο συμπλήρωμα περί ΕΟΧ της Επίσημης Εφημερίδας των Ευρωπαϊκών Κοινοτήτων,επισημαίνοντας ότι έχει αποφασισθεί η μεταφορά της έδρας του Δικαστηρίου στο Λουξεμβούργο, αν και η ημερομηνία της μεταφοράς δεν έχει προσδιορισθεί, καθώς και ότι, λόγω της μεταφοράς αυτής, θα καταστεί αναγκαία η κατάρτιση αναθεωρημένου πίνακα των επισήμων αργιών,ΑΠΟΦΑΣΙΖΕΙ:Ενόσω η έδρα του Δικαστηρίου παραμένει στη Γενεύη της Ελβετίας, ως επίσημες αργίες για το 1996 θεωρούνται οι ακόλουθες ημέρες, κατά τις οποίες το Δικαστήριο παραμένει κλειστό:>ΘΕΣΗ ΠΗΝΑΚΑ>


Avis juridique important

|

31991D0065

91/65/ΕΟΚ: Απόφαση του Συμβουλίου της 18ης Δεκεμβρίου 1990 σχετικά με τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Περού για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 040 της 13/02/1991 σ. 0073 - 0110

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1990 σχετικά με τη σύναψη της συμφωνίας μεταξύ της Ευρωπαιkής Οικονομικής Κοινότητας και της Δημοκρατίας του Περού για το εμπόριο κλωστοϋφαντουργικών προϊόντων ( 91/65/ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπή,  Εκτιμώντας ότι είναι σκόπιμο να εγκριθεί η συμφωνία που αποτέλεσε αντικείμενο διαπραγμάτευσης μεταξύ της Ευρωπαϊκής Οικονομικής Κοινότητας και της Δημοκρατίας του Περού για το εμπόριο κλωστοϋφαντουργικών προϊόντων, που μονογραφήθηκε στις Βρυξέλλες στις  13 Ιουνίου 1986, και εφαρμόστηκε προσωρινά, από την 1η Ιανουαρίου 1987, με την απόφαση 87/472/ΕΟΚ ( 1 ),  ΑΠΟΦΑΣΙΖΕΙ :    Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Περού για το εμπόριο κλω - στοϋφαντουργικών προϊόντων εγκρίνεται εξ ονόματος της Κοινότητας .  Το κείμενο της συμφωνίας προσαρτάται στην παρούσα απόφαση .  Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανωτέρω συμφωνία δεσμεύοντας την Κοινότητα .   Βρυξέλλες, 18 Δεκεμβρίου 1990 . Για το Συμβούλιο Ο Πρόεδρος G . DE MICHELIS  FF : 3UGR;   SETUP : 01;   Bediener : FRST;   MC : F;   Pr .: C;  Kunde : L333UMBG28                          EWG:L333UMBG29.95   7 . 2 . 1991    ( 1 ) EE ariu . L 263 thw 14 . 9 . 1987, s . 81 .  EWG:L333UMBG28.94


Avis juridique important

|

31992D0560

Κανονισμός (ΕΟΚ) αριθ. 3535/92 του Συμβουλίου της 3ης Δεκεμβρίου 1992 για την τροποποίηση του κανονισμού (ΕΟΚ) αριθ. 2420/92 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο

Επίσημη Εφημερίδα αριθ. L 359 της 09/12/1992 σ. 0011

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Νοεμβρίου 1992  για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των τελών αλιείας και της χρηματικής αντιπαροχής που προβλέπονται στη  συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Σενεγάλης, περί της αλιείας στα ανοικτά των ακτών της Σενεγάλης, για την περίοδο από 2 Οκτωβρίου 1992 έως 1 Οκτωβρίου 1994  (92/560/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Σενεγάλης περί της αλιείας στα ανοικτά των ακτών της Σενεγάλης (1), που υπεγράφη στις Βρυξέλλες στις 15 Ιουνίου 1979,  την πρόταση της Επιτροπής,  Εκτιμώντας:  ότι η Κοινότητα και η Δημοκρατία της Σενεγάλης προέβησαν σε διαπραγματεύσεις σύμφωνα με το άρθρο 17 δεύτερο εδάφιο της ανωτέρω συμφωνίας, για να καθορίσουν τις τροποποιήσεις ή συμπληρώσεις που πρέπει να επέλθουν στη συμφωνία στο τέλος της περιόδου  εφαρμογής του πρωτοκόλλου που προσαρτάται σ'αυτή-  ότι, συνεπεία των εν λόγω διαπραγματεύσεων, μονογράφηκε την 1η Οκτωβρίου 1992, ένα νέο πρωτόκολλο-  ότι, με το πρωτόκολλο αυτό, οι αλιείς της Κοινότητας διατηρούν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Σενεγάλης-  ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί το νέο πρωτόκολλο το συντομότερο δυνατόν- ότι, για το λόγο αυτό, τα δύο μέρη έχουν μονογράψει συμφωνία υπό μορφή ανταλλαγής  επιστολών, με την οποία προβλέπεται η προσωρινή εφαρμογή του μονογραφέντος πρωτοκόλλου από την επομένη της ημερομηνίας κατά την οποία λήγει το ισχύον πρωτόκολλο- ότι είναι σκόπιμο να εγκριθεί η συμφωνία αυτή, με την επιφύλαξη οριστικής αποφάσεως βάσει  του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των τελών αλιείας και της χρηματικής αντιπαροχής που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως  της Δημοκρατίας της Σενεγάλης, περί της αλιείας στα ανοικτά των ακτών της Σενεγάλης, για την περίοδο από 2 Οκτωβρίου 1992 έως 1 Οκτωβρίου 1994, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα. Βρυξέλλες, 27 Νοεμβρίου 1992. Για το Συμβούλιο  Ο Πρόεδρος  J. PATTEN   (1) ΕΕ αριθ. L 226 της 29. 8. 1980, σ. 17.


Avis juridique important

|

31994D0217

94/217/ΕΚ: Απόφαση του Συμβουλίου της 19ης Απριλίου 1994 σχετικά με την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης

Επίσημη Εφημερίδα αριθ. L 107 της 28/04/1994 σ. 0057 - 0058 Φινλανδική ειδική έκδοση: Κεφάλαιο 1 τόμος 3 σ. 0129  Σουηδική ειδική έκδοση: Κεφάλαιο 1 τόμος 3 σ. 0129

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Απριλίου 1994 σχετικά με την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης  (94/217/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το Ευρωπαϊκό Συμβούλιο του Εδιμβούργου κάλεσε την Ευρωπαϊκή Τράπεζα Επενδύσεων (ΕΤΕπ) να εξετάσει επειγόντως και με πνεύμα κατανόησης το ενδεχόμενο σύστασης νέας προσωρινής δανειοδοτικής διευκόλυνσης, ύψους 5 δισεκατομμυρίων Ecu, στα πλαίσια της  ΕΤΕπ, προκειμένου να επιτευχθεί η χρηματοδότηση έργων υποδομής, ιδίως δε αυτών που αφορούν τα διευρωπαϊκά δίκτυα- ότι το συμβούλιο των διοικητών της ΕΤΕπ αποφάσισε να δημιουργήσει αυτή τη διευκόλυνση στις 10 Φεβρουαρίου 1993- ότι το ευρωπαϊκό συμβούλιο της Κοπεγχάγης κάλεσε την ΕΤΕπ να προσθέσει 3 δισεκατομμύρια Ecu στο μηχανισμό αυτό και να παρατείνει τη διάρκεια του και πέραν του 1994- ότι, κατά την αύξηση αυτή, ποσό ύψους 1 δισεκατομμυρίου Ecu θα διατεθεί αποκλειστικά για  την ενίσχυση της ανταγωνιστικότητας των μικρομεσαίων ευρωπαϊκών επιχειρήσεων (διευκόλυνση για τις ΜΜΕ)- ότι το ευρωπαϊκό συμβούλιο της Κοπεγχάγης κάλεσε επίσης το Συμβούλιο να εξετάσει με ποιον τρόπο το μέρος των πιστώσεων που προορίζεται για τις ΜΜΕ θα μπορεί να συνοδεύεται από επιδοτήσεις επιτοκίου μέχρις ανωτάτου ορίου 3 ποσοστιαίων μονάδων για χρονικό  διάστημα πέντε ετών, με την προϋπόθεση ότι η χορήγηση αυτών των επιδοτήσεων θα συνδέεται με τη δημιουργία θέσεων απασχόλησης και θα χρηματοδοτείται εντός των υφισταμένων δημοσιονομικών προοπτικών- ότι το ευρωπαϊκό συμβούλιο των Βρυξελλών της 29ης  Οκτωβρίου 1993 ζήτησε από το Συμβούλιο να θέσει σε εφαρμογή ένα μηχανισμό επιδότησης επιτοκίου υπέρ των ΜΜΕ σύμφωνα με τις κατευθύνσεις του ευρωπαϊκού συμβουλίου της Κοπεγχάγης και σύμφωνα με τα συμπεράσματα του ευρωπαϊκού συμβουλίου του Εδιμβούργου  σχετικά με την αποδοτικότητα των κοινοτικών δαπανών- ότι η παρούσα δράση εντάσσεται στο πλαίσιο της κοινοτικής πρωτοβουλίας για την τόνωση της οικονομικής ανάπτυξης- ότι το ευρωπαϊκό συμβούλιο του Εδιμβούργου αναγνώρισε τη σημασία των ΜΜΕ στη δημιουργία απασχόλησης και στην τόνωση της οικονομικής  ανάπτυξης- ότι το Συμβούλιο εξέδωσε στις 28 Ιουλίου 1989 την απόφαση 89/490/ΕΟΚ για τη βελτίωση του περιβάλλοντος των επιχειρήσεων και την προώθηση της ανάπτυξης των επιχειρήσεων και ιδίως των μικρομεσαίων επιχειρήσεων στην Κοινότητα (3)- ότι το πρόγραμμα στήριξης  που προβλέπεται από την απόφαση αυτή αναθεωρήθηκε με την απόφαση 91/319/ΕΟΚ (4)- ότι, με το ψήφισμά του της 17ης Ιουνίου 1992 (5), το Συμβούλιο συνέστησε στην Επιτροπή να αναλάβει τις δράσεις που είναι αναγκαίες για τη δημιουργία ευνοϊκού περιβάλλοντος για τις επιχειρήσεις, και ιδίως τις ΜΜΕ- ότι το Συμβούλιο εξέδωσε, στις 14 Ιουνίου 1993, την απόφαση 93/379/ΕΟΚ σχετικά με πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτικής υπέρ των  επιχειρήσεων, ιδίως των μικρομεσαίων, στην Κοινότητα (6)- ότι η διευκόλυνση θα είναι διαθέσιμη σε ολόκληρη την Κοινότητα και θα τεθεί σε εφαρμογή το συντομότερο δυνατόν- ότι η διευκόλυνση θα χρησιμοποιείται, εφόσον παρίσταται ανάγκη, σε συνδυασμό με άλλα χρηματοδοτικά μέσα της Κοινότητας- ότι η ΕΤΕπ δήλωσε ότι είναι πρόθυμη να συμμετάσχει στην εφαρμογή της παρούσας απόφασης- ότι η ΕΤΕπ και η Επιτροπή θα συνάψουν συμφωνία συνεργασίας για την εφαρμογή της διευκόλυνσης- ότι η συνθήκη δεν προβλέπει για την έγκριση της παρούσας απόφασης άλλες εξουσίες πλην αυτών που προβλέπονται στο άρθρο 235,  ΑΠΟΦΑΣΙΖΕΙ:   Άρθρο 1  Η Κοινότητα παρέχει επιδοτήσεις με στόχο τη μείωση του επιτοκίου των δανείων που χορηγεί η ΕΤΕπ στις ΜΜΕ στην Κοινότητα, μέχρι συνολικού ποσού αρχικού κεφαλαίου 1 δισεκατομμυρίου Ecu. Τα δάνεια αυτά χορηγούνται από την ΕΤΕπ σύμφωνα με τις  διατάξεις που εφαρμόζονται στα δάνεια που εγκρίνονται στα πλαίσια της προσωρινής διευκόλυνσης που θέσπισε αρχικά το συμβούλιο των διοικητών της ΕΤΕπ στις 10 Φεβρουαρίου 1993 και στη συνέχεια παρατάθηκε από το εν λόγω συμβούλιο στις 30 Νοεμβρίου 1993. Οι  επιδοτήσεις αυτές χορηγούνται μόνο σε σχέδια επενδύσεων που προβλέπουν τη δημιουργία θέσεων απασχόλησης.  Οι κοινοτικές επιδοτήσεις επιτοκίων καθορίζονται σε 200 σημεία βάσης- χορηγούνται στους δικαιούχους των δανείων για μέγιστο χρονικό διάστημα πέντε ετών.  Οι αποφάσεις σύμφωνα με τις οποίες η ΕΤΕπ χορηγεί με την προαναφερόμενη επιδότηση επιτοκίου λαμβάνονται μέσα σε δώδεκα μήνες από τη στιγμή κατά την οποία αρχίζει να ισχύει η παρούσα απόφαση.   Άρθρο 2  Η ΕΤΕπ διαχειρίζεται τη διευκόλυνση αυτή εξ ονόματος της Κοινότητας με την ίδια επιμέλεια με την οποία διαχειρίζεται και τις πράξεις που διενεργεί από τους ίδιους πόρους της.  Οι λεπτομέρειες εφαρμογής της παρούσας απόφασης καθορίζονται σε συμφωνία συνεργασίας μεταξύ της Επιτροπής και της ΕΤΕπ. Συγκεκριμένα, η συμφωνία αυτή πρέπει να ορίζει τις διαδικασίες που θα επιτρέπουν, για κάθε σχέδιο, να καθορίζεται ο στόχος της  δημιουργίας θέσεων απασχόλησης που προβλέπεται στο άρθρο 1 και να εξασφαλίζεται η παρακολούθηση της υλοποίησής του.   Άρθρο 3  Η Επιτροπή διαβιβάζει κάθε χρόνο στο Ευρωπαϊκό Κοινοβούλιο και το Συμβούλιο έκθεση αξιολόγησης όσον αφορά την εφαρμογή της παρούσας απόφασης. Συγκεκριμένα, εξετάζει τη συνολική χρησιμοποίηση της διευκόλυνσης για τις ΜΜΕ στην Κοινότητα και τις  συνέπειες που αυτή έχει όσον αφορά τη δημιουργία θέσεων απασχόλησης και τα επιτόκια για τις επενδύσεις που πραγματοποιούνται από τις ΜΜΕ στα πλαίσια αυτής της διευκόλυνσης, με βάση τις πληροφορίες που της διαβιβάζει για το σκοπό αυτόν η ΕΤΕπ. Μία πρώτη  έκθεση θα υποβληθεί πριν από τις 30 Οκτωβρίου 1994.  Λουξεμβούργο, 19 Απριλίου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. C 10 της 14. 1. 1994, σ. 13.  (2) ΕΕ αριθ. C 114 της 25. 4. 1994.  (3) ΕΕ αριθ. L 239 της 16. 8. 1989, σ. 33.  (4) ΕΕ αριθ. L 175 της 4. 7. 1991, σ. 32.  (5) ΕΕ αριθ. C 178 της 15. 7. 1992, σ. 8.  (6) ΕΕ αριθ. L 161 της 2. 7. 1993, σ. 68.


Avis juridique important

|

31993D0622

93/622/ΕΚ: Απόφαση του Συμβουλίου της 16ης Νοεμβρίου 1993 για τη σύναψη του πρωτοκόλλου του 1993 σχετικά με την παράταση της διεθνούς συμφωνίας του 1986 για το ελαιόλαδο και τις επιτραπέζιες ελιές, με τροποποιήσεις στην εν λόγω συμφωνία

Επίσημη Εφημερίδα αριθ. L 298 της 03/12/1993 σ. 0036 - 0036 Φινλανδική ειδική έκδοση: Κεφάλαιο 3 τόμος 53 σ. 0210  Σουηδική ειδική έκδοση: Κεφάλαιο 3 τόμος 53 σ. 0210

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1993 για τη σύναψη του πρωτοκόλλου του 1993 σχετικά με την παράταση της διεθνούς συμφωνίας του 1986 για το ελαιόλαδο και τις επιτραπέζιες ελιές, με τροποποιήσεις στην εν λόγω συμφωνία (93/622/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η διεθνής συμφωνία του 1986 για το ελαιόλαδο και τις επιτραπέζιες ελιές εγκρίθηκε στις 8 Δεκεμβρίου 1986, με την απόφαση 87/401/ΕΟΚ του Συμβουλίου (1)- ότι ευνοεί σε γενικές γραμμές τη διεθνή συνεργασία και συμβάλλει στην επίτευξη των κοινοτικών  στόχων στους τομείς της κοινής εμπορικής πολιτικής και της κοινής γεωργικής πολιτικής- ότι η παραταθείσα συμφωνία λήγει στις 31 Δεκεμβρίου 1993- ότι η συμφωνία αυτή παραμένει χρήσιμη και πρέπει να παραταθεί για μια νέα περίοδο,  ΑΠΟΦΑΣΙΖΕΙ:   Άρθρο 1  Το πρωτόκολλο του 1993 για την παράταση της διεθνούς συμφωνίας του 1986 για το ελαιόλαδο και τις επιτραπέζιες ελιές, με τροποποιήσεις στην εν λόγω συμφωνία, εγκρίνεται εξ ονόματος της Ευρωπαϊκής Κοινότητας.  Το κείμενο του πρωτοκόλλου επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή του πρωτοκόλλου που αναφέρεται στο άρθρο 1 και την κατάθεση του εγγράφου εγκρίσεως από την Κοινότητα.  Βρυξέλλες, 16 Νοεμβρίου 1993.  Για το Συμβούλιο Ο Πρόεδρος A. BOURGEOIS  (1) ΕΕ αριθ. L 214 της 4. 8. 1987, σ. 1.


title: Απόφαση του Συμβουλίου, της 29ης Απριλίου 2004, σχετικά με την προσαρμογή των βασικών μισθών και επιδομάτων του προσωπικού της Εuropol

text:
               30.4.2004

               EL

               Επίσημη Εφημερίδα της Ευρωπαϊκής Ένωσης

               C 114/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 29ης Απριλίου 2004
   σχετικά με την προσαρμογή των βασικών μισθών και επιδομάτων του προσωπικού της Εuropol
   (2004/C 114/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την πράξη του Συμβουλίου της 3ης Δεκεμβρίου 1998 για την έγκριση του κανονισμού υπηρεσιακής κατάστασης του προσωπικού της Europol (1) (εφεξής καλούμενου «κανονισμός υπηρεσιακής κατάστασης»), και ιδίως το άρθρο 44,
   την πρωτοβουλία της Ιρλανδίας (2),
   τη γνώμη του Ευρωπαϊκού Κοινοβουλίου (3),
   την εξέταση των αποδοχών των υπαλλήλων της Europol από το διοικητικό συμβούλιο της Europol,
   Εκτιμώντας τα ακόλουθα:

               (1)

               Κατά την προαναφερθείσα εξέταση το διοικητικό συμβούλιο έλαβε υπόψη τις αλλαγές του κόστους διαβίωσης στις Κάτω Χώρες, καθώς και τις αλλαγές των μισθών στις δημόσιες υπηρεσίες των κρατών μελών.

               (2)

               Στην απόφαση του Συμβουλίου της 5ης Ιουνίου 2003 (4) για την αναπροσαρμογή των αποδοχών των υπαλλήλων από 1ης Ιουλίου 2002 δεν είχε καταστεί δυνατόν να ληφθεί σωστά υπόψη η εξέλιξη των καθαρών αποδοχών των γάλλων δημοσίων υπαλλήλων και μια διόρθωση στην εξέλιξη των αλλαγών του κόστους διαβίωσης στις Κάτω Χώρες,

               (3)

               Η εν λόγω εξέταση δικαιολογεί αύξηση των αποδοχών κατά 0,9 % για την περίοδο μεταξύ της 1ης Ιουλίου 2001 και της 1ης Ιουλίου 2002.

               (4)

               Εναπόκειται στο Συμβούλιο να αναπροσαρμόσει ομοφώνως τους βασικούς μισθούς και τα επιδόματα των υπαλλήλων της Europol, βάσει της εξέτασης,

         ΑΠΟΦΑΣΙΖΕΙ:
   Άρθρο 1
   Ο κανονισμός υπηρεσιακής κατάστασης τροποποιείται ως εξής:

               Με ισχύ από 1ης Ιουλίου 2002:

                           α)

                           στο άρθρο 45, ο πίνακας των βασικών μηνιαίων μισθών αντικαθίσταται από τον εξής πίνακα:

                                       1

                                       2

                                       3

                                       4

                                       5

                                       6

                                       7

                                       8

                                       9

                                       10

                                       11

                                       1

                                       14 208,61

                                       2

                                       12 758,73

                                       3

                                       8 757,14

                                       8 983,32

                                       9 209,51

                                       9 453,08

                                       9 696,66

                                       9 951,81

                                       10 205,82

                                       10 473,77

                                       10 743,45

                                       11 027,62

                                       11 308,88

                                       4

                                       7 626,24

                                       7 829,23

                                       8 029,31

                                       8 240,99

                                       8 452,68

                                       8 675,95

                                       8 896,32

                                       9 131,21

                                       9 366,07

                                       9 612,56

                                       9 859,04

                                       5

                                       6 283,69

                                       6 448,96

                                       6 611,34

                                       6 785,33

                                       6 959,32

                                       7 144,90

                                       7 327,58

                                       7 521,86

                                       7 713,25

                                       7 916,22

                                       8 119,21

                                       6

                                       5 384,79

                                       5 526,85

                                       5 668,95

                                       5 819,74

                                       5 967,60

                                       6 124,20

                                       6 280,79

                                       6 446,07

                                       6 611,34

                                       6 785,33

                                       6 959,32

                                       7

                                       4 488,76

                                       4 607,65

                                       4 723,63

                                       4 848,32

                                       4 973,01

                                       5 103,50

                                       5 233,99

                                       5 373,18

                                       5 509,46

                                       5 654,45

                                       5 799,43

                                       8

                                       3 816,02

                                       3 917,52

                                       4 016,10

                                       4 123,39

                                       4 227,77

                                       4 337,98

                                       4 448,17

                                       4 567,06

                                       4 683,04

                                       4 807,73

                                       4 929,51

                                       9

                                       3 363,67

                                       3 453,56

                                       3 543,46

                                       3 636,23

                                       3 729,03

                                       3 827,62

                                       3 926,21

                                       4 030,60

                                       4 132,12

                                       4 242,29

                                       4 349,58

                                       10

                                       2 917,11

                                       2 995,42

                                       3 070,80

                                       3 151,98

                                       3 230,29

                                       3 317,27

                                       3 404,26

                                       3 494,16

                                       3 581,14

                                       3 676,85

                                       3 769,63

                                       11

                                       2 827,24

                                       2 902,62

                                       2 975,10

                                       3 053,40

                                       3 131,69

                                       3 215,78

                                       3 296,97

                                       3 383,97

                                       3 470,96

                                       3 563,76

                                       3 653,63

                                       12

                                       2 244,39

                                       2 305,27

                                       2 363,25

                                       2 424,16

                                       2 485,06

                                       2 551,75

                                       2 618,45

                                       2 688,04

                                       2 754,72

                                       2 827,24

                                       2 899,72

                                       13

                                       1 928,30

                                       1 980,50

                                       2 029,80

                                       2 084,91

                                       2 137,10

                                       2 195,08

                                       2 250,18

                                       2 311,06

                                       2 369,08

                                       2 432,87

                                       2 493,75

                           β)

                           στο άρθρο 59, παράγραφος 3, το ποσό των «948,37 EUR» αντικαθίσταται από το ποσό των «956,91 EUR»·

                           γ)

                           στο άρθρο 59, παράγραφος 3, το ποσό των «1 896,74 EUR» αντικαθίσταται από το ποσό των «1 913,81 EUR»·

                           δ)

                           στο άρθρο 60, παράγραφος 1, το ποσό των «252,90 EUR» αντικαθίσταται από το ποσό των «255,18 EUR»·

                           ε)

                           στο άρθρο 2, παράγραφος 1 του προσαρτήματος 5, το ποσό των «264,39 EUR» αντικαθίσταται από το ποσό των «266,77 EUR»·

                           στ)

                           στο άρθρο 3, παράγραφος 1 του προσαρτήματος 5, το ποσό των «11 495,40 EUR» αντικαθίσταται από το ποσό των «11 598,86 EUR»·

                           ζ)

                           στο άρθρο 3, παράγραφος 1 του προσαρτήματος 5, το ποσό των «2 586,47 EUR» αντικαθίσταται από το ποσό των «2 609,75 EUR»·

                           η)

                           στο άρθρο 3, παράγραφος 2 του προσαρτήματος 5, το ποσό των «15 518,79 EUR» αντικαθίσταται από το ποσό των «15 658,46 EUR»·

                           θ)

                           στο άρθρο 4, παράγραφος 1 του προσαρτήματος 5, το ποσό των «1 149,54 EUR» αντικαθίσταται από το ποσό των «1 159,89 EUR»·

                           ι)

                           στο άρθρο 4, παράγραφος 1 του προσαρτήματος 5, το ποσό των «862,17 EUR» αντικαθίσταται από το ποσό των «869,93 EUR»·

                           ια)

                           στο άρθρο 4, παράγραφος 1 του προσαρτήματος 5, το ποσό των «574,76 EUR» αντικαθίσταται από το ποσό των «579,93 EUR»·

                           ιβ)

                           στο άρθρο 4, παράγραφος 1 του προσαρτήματος 5, το ποσό των «459,81 EUR» αντικαθίσταται από το ποσό των «463,95 EUR»·

                           ιγ)

                           στο άρθρο 5, παράγραφος 3 του προσαρτήματος 5, το ποσό των «1 622,23 EUR» αντικαθίσταται από το ποσό των «1 636,83 EUR»·

                           ιδ)

                           στο άρθρο 5, παράγραφος 3 του προσαρτήματος 5, το ποσό των «2 162,98 EUR» αντικαθίσταται από το ποσό των «2 182,45 EUR»·

                           ιε)

                           στο άρθρο 5, παράγραφος 3 του προσαρτήματος 5, το ποσό των «2 703,72 EUR» αντικαθίσταται από το ποσό των «2 728,05 EUR».

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να παράγει αποτελέσματα από την επόμενη ημέρα της εκδόσεώς της.

      Βρυξέλλες, 29 Απριλίου 2004.

            Για το Συμβούλιο

            Ο Πρόεδρος

         M. McDOWELL

      (1)  ΕΕ C 26 της 30.1.1999, σ. 23· πράξη όπως τροποποιήθηκε από την πράξη της 19ης Δεκεμβρίου 2002 (ΕΕ C 24 της 31.1.2003, σ. 1).

      (2)  ΕΕ C 34 της 7.2.2004, σ. 16.

      (3)  Γνώμη που δόθηκε στις 9 Μαρτίου 2004 (δεν έχει ακόμη δημοσιευθεί στην Επίσημη Εφημερίδα).

      (4)  ΕΕ C 152 της 26.6.2003, σ. 7.


Avis juridique important

|

31992D0625

Απόφαση του Συμβουλίου της 21ης Δεκεμβρίου 1992 για την προσωρινή εφαρμογή των συμφωνών μεταξύ της Ευρωπαϊκής Οικονομικής Κοινότητας και ορισμένων τρίτων χωρών για το διεθνές εμπόριο κλωστοϋφαντουργικών

Επίσημη Εφημερίδα αριθ. L 410 της 31/12/1992 σ. 0001 - 0001 Φινλανδική ειδική έκδοση: Κεφάλαιο 11 τόμος 20 σ. 0191  Σουηδική ειδική έκδοση: Κεφάλαιο 11 τόμος 20 σ. 0191

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992  για την προσωρινή εφαρμογή των συμφωνιών μεταξύ της Ευρωπαϊκής Οικονομικής Κοινότητας και ορισμένων  τρίτων χωρών για το διεθνές εμπόριο κλωστοϋφαντουργικών (92/625/ΕΟΚ)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι η Επιτροπή διαπραγματεύτηκε εξ ονόματος της Κοινότητας συμφωνίες για το εμπόριο  κλωστοϋφαντουργικών προϊόντων με ορισμένες τρίτες χώρες 7ότι πρέπει να εφαρμοστούν, προσωρινά,  αυτές οι συμφωνίες, από την 1η Ιανουαρίου 1993, εν αναμονή της ολοκλήρωσης των διαδικασιών που  είναι αναγκαίες για τη σύναψή τους, με την επιφύλαξη αμοιβαίας προσωρινής εφαρμογής εκ μέρους των  χωρών εταίρων, ΑΠΟΦΑΣΙΖΕΙ: Άρθρο μόνονΟι συμφωνίες και τα πρωτόκολλα για το εμπόριο κλωστοϋφαντουργικών  προϊόντων με τις τρίτες χώρες, ο κατάλογος των οποίων περιλαμβάνεται στο παράρτημα εφαρμόζονται  προσωρινά, από την 1η Ιανουαρίου 1993, εν αναμονή της επίσημης σύναψής τους, με την επιφύλοξη  αμοιβαίας προσωρινής εφαρμογής εκ μέρους των χωρών εταίρων. Τα κείμενα των μονογραφηθεισών συμφωνιών επισυνάπτονται στην παρούσα απόφαση. Βρυξέλλες, 21 Δεκεμβρίου 1992. Για το ΣυμβούλιοΟ ΠρόεδροςD. HURD ΠΑΡΑΡΤΗΜΑ  1. ΧΟΝΓΚ ΚΟΝΓΚ2. ΣΙΝΓΚΑΠΟΥΡΗ3. ΜΑΚΑΟ4.  ΙΝΔΟΝΗΣΙΑ5. ΦΙΛΙΠΠΙΝΕΣ6. ΚΟΛΟΜΒΙΑ7. ΠΕΡΟΥ8. ΚΙΝΑ9. ΑΡΓΕΝΤΙΝΗ10. ΜΠΑΝΓΚΛΑΝΤΕΣ11. ΒΡΑΖΙΛΙΑ12.  ΚΟΡΕΑ13. ΓΟΥΑΤΕΜΑΛΑ14. ΙΝΔΙΑ15. ΜΑΛΑΙΣΙΑ16. ΜΕΞΙΚΟ17. ΠΑΚΙΣΤΑΝ18. ΣΡΙ ΛΑΝΚΑ19. ΤΑΪΛΑΝΔΗ20.  ΟΥΡΟΥΓΟΥΑΗ21. ΒΙΕΤΝΑΜ22. ΒΟΥΛΓΑΡΙΑ23. ΡΟΥΜΑΝΙΑ24. ΟΥΓΓΑΡΙΑ25. ΠΟΛΩΝΙΑ26.  ΤΣΕΧΟΣΛΟΒΑΚΙΑ


Avis juridique important

|

41999D0358

1999/358/ΕΚ, ΕΚΑΧ, Ευρατόμ: Απόφαση των αντιπροσώπων των κυβερνήσεων των κρατών μελών, της 26ης Μαΐου 1999, για το διορισμό Δικαστού του Δικαστηρίου των Ευρωπαϊκών Κοινοτήτων

Επίσημη Εφημερίδα αριθ. L 140 της 03/06/1999 σ. 0025 - 0025

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝτης 26ης Μαΐου 1999για το διορισμό Δικαστού του Δικαστηρίου των Ευρωπαϊκών Κοινοτήτων(1999/358/ΕΚ, ΕΚΑΧ, Ευρατόμ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,τη συνθήκη για την ίδρυση Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,Εκτιμώντας ότι, δυνάμει του άρθρου 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία του θανάτου του κ. Κρατερού Ιωάννου, ενδείκνυται να διοριστεί Δικαστής για το εναπομένον διάστημα της θητείας του κ. Κρατερού Ιωάννου,ΑΠΟΦΑΣΙΖΟΥΝ:Άρθρο 1Διορίζεται Δικαστής του Δικαστηρίου των Ευρωπαϊκών Κοινοτήτων, για την περίοδο από 25 Μαΐου 1999 έως και τις 6 Οκτωβρίου 2003 ο κ. Βασίλειος Σκουρής.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 26 Μαΐου 1999.Ο ΠρόεδροςD. von KYAW


Avis juridique important

|

31997D0560

97/560/ΕΚ: Απόφαση του Συμβουλίου της 3ης Μαρτίου 1997 σχετικά με τη σύναψη εγκεκριμένου πρακτικού μεταξύ της Ευρωπαϊκής Κοινότητας και της Δημοκρατίας της Μάλτας για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 231 της 22/08/1997 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαρτίου 1997 σχετικά με τη σύναψη εγκεκριμένου πρακτικού μεταξύ της Ευρωπαϊκής Κοινότητας και της Δημοκρατίας της Μάλτας για το εμπόριο κλωστοϋφαντουργικών προϊόντων (97/560/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη περίοδος,την πρόταση της Επιτροπής,Εκτιμώντας:ότι η Επιτροπή διαπραγματεύτηκε, εξ ονόματος της Κοινότητας, εγκεκριμένο πρακτικό για την τροποποίηση και την ανανέωση του μνημονίου συμφωνίας μεταξύ της Ευρωπαϊκής Κοινότητας και της Δημοκρατίας της Μάλτας για το εμπόριο κλωστοϋφαντουργικών προϊόντων 7ότι, δυνάμει της απόφασης του Συμβουλίου, της 22ας Δεκεμβρίου 1995, και μέχρι να ολοκληρωθούν οι απαιτούμενες διαδικασίες για τη σύναψή του, αυτό το εγκεκριμένο πρακτικό εφαρμόστηκε σε προσωρινή βάση από την 1η Ιανουαρίου 1996 7ότι θα πρέπει να εγκριθεί αυτό το εγκεκριμένο πρακτικό,ΑΠΟΦΑΣΙΖΕΙ:Άρθρο 1 Το εγκεκριμένο πρακτικό μεταξύ της Ευρωπαϊκής Κοινότητας και της Δημοκρατίας της Μάλτας για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.Το κείμενο του εγκεκριμένου πρακτικού επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το εγκεκριμένο πρακτικό.Άρθρο 3 Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση της ολοκλήρωσης των εσωτερικών διαδικασιών που αναφέρεται στην παράγραφο 3 του εγκεκριμένου πρακτικού.Βρυξέλλες, 3 Μαρτίου 1997.Για το ΣυμβούλιοΟ ΠρόεδροςM. DE BOER


title: Απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Eunavfor MED)

text:
               19.5.2015

               EL

               Επίσημη Εφημερίδα της Ευρωπαϊκής Ένωσης

               L 122/31

         ΑΠΌΦΑΣΗ (ΚΕΠΠΑ) 2015/778 ΤΟΥ ΣΥΜΒΟΥΛΊΟΥ
   της 18ης Μαΐου 2015
   για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Eunavfor MED)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 20 Απριλίου 2015, το Συμβούλιο επιβεβαίωσε την ισχυρή του δέσμευση να δράσει για την πρόληψη των ανθρώπινων τραγωδιών που προκύπτουν από την παράνομη διακίνηση ανθρώπων σε ολόκληρη τη Μεσόγειο.

               (2)

               Στις 23 Απριλίου 2015, το Ευρωπαϊκό Συμβούλιο εξέφρασε την αγανάκτησή του για την κατάσταση στη Μεσόγειο και υπογράμμισε ότι η Ένωση θα προσπαθήσει με κάθε μέσον στη διάθεσή της να εμποδίσει περαιτέρω απώλειες ζωών στη θάλασσα και να αντιμετωπίσει τα βαθύτερα αίτια αυτής της ανθρωπιστικής κρίσης, σε συνεργασία με τις χώρες προέλευσης και διέλευσης, και ότι η άμεση προτεραιότητα είναι να μη χαθούν κι άλλες ανθρώπινες ζωές στη θάλασσα. Το Ευρωπαϊκό Συμβούλιο δεσμεύθηκε για την ενδυνάμωση της παρουσίας της Ένωσης στη θάλασσα, την πρόληψη των παράνομων μεταναστευτικών ροών και την ενίσχυση της εσωτερικής αλληλεγγύης και ευθύνης.

               (3)

               Το Ευρωπαϊκό Συμβούλιο της 23ης Απριλίου 2015 δεσμεύθηκε επίσης για την πάταξη των διακινητών σύμφωνα με το διεθνές δίκαιο, καταβάλλοντας συστηματικές προσπάθειες για την αναγνώριση, κατάληψη και καταστροφή σκαφών προτού χρησιμοποιηθούν από τους διακινητές, και κάλεσε τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ) να αρχίσει τις προετοιμασίες για μια πιθανή επιχείρηση κοινής πολιτικής ασφάλειας και άμυνας (ΚΠΑΑ) για τον σκοπό αυτό.

               (4)

               Στις 11 Μαΐου 2015, η ΥΕ ενημέρωσε το Συμβούλιο Ασφαλείας των Ηνωμένων Εθνών για την κρίση σχετικά με τις μεταναστευτικές ροές στη Μεσόγειο και τη συνεχιζόμενη προετοιμασία πιθανής ναυτικής επιχείρησης της Ένωσης, στο πλαίσιο της κοινής πολιτικής ασφάλειας και άμυνας της Ένωσης. Εξέφρασε την ανάγκη, εν προκειμένω, η Ένωση να ενεργήσει με τη στήριξη του Συμβουλίου Ασφαλείας των Ηνωμένων Εθνών.

               (5)

               Στις 18 Μαΐου 2015, το Συμβούλιο ενέκρινε τη γενική ιδέα διαχείρισης κρίσεων για μια επιχείρηση ΚΠΑΑ για την εξάρθρωση του επιχειρηματικού μοντέλου των διακινητών στη Νότια Κεντρική Μεσόγειο.

               (6)

               Η επιχείρηση ΚΠΑΑ της Ένωσης θα διεξαχθεί σύμφωνα με το διεθνές δίκαιο, ιδίως με τις σχετικές διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας (UNCLOS), τα Πρωτόκολλα του 2000 κατά της λαθραίας διακίνησης μεταναστών από τη γη, τη θάλασσα και τον αέρα (Πρωτόκολλο κατά της λαθραίας διακίνησης μεταναστών) και για την πρόληψη, καταστολή και τιμωρία της διακίνησης προσώπων, ιδιαίτερα γυναικών και παιδιών, που συμπληρώνουν τη Σύμβαση των Ηνωμένων Εθνών κατά του διεθνικού οργανωμένου εγκλήματος, τη Διεθνή Σύμβαση του 1974 για την ασφάλεια της ανθρώπινης ζωής στη θάλασσα (SOLAS), τη Διεθνή Σύμβαση του 1979 για τη ναυτική έρευνα και διάσωση (SAR), τη Σύμβαση του 1976 για την προστασία του θαλασσίου περιβάλλοντος και των παρακτίων περιοχών της Μεσογείου (Σύμβαση της Βαρκελώνης), τη Σύμβαση της Γενεύης του 1951 περί του καθεστώτος των προσφύγων και την αρχή της μη επαναπροώθησης και το διεθνές δίκαιο των ανθρωπίνων δικαιωμάτων.
               Στις Συμβάσεις UNCLOS, SOLAS και SAR περιλαμβάνεται και η υποχρέωση παροχής βοήθειας σε πρόσωπα που βρίσκονται σε κίνδυνο στη θάλασσα και μεταφοράς των διασωθέντων σε ασφαλή τόπο και, για τον σκοπό αυτό, τα σκάφη που έχουν διατεθεί στην EUNAVFOR MED θα είναι προετοιμασμένα και εξοπλισμένα για να εκτελούν τα σχετικά καθήκοντα, υπό το συντονισμό του αρμόδιου κέντρου συντονισμού διάσωσης.

               (7)

               Στην ανοικτή θάλασσα, σύμφωνα με το σχετικό εσωτερικό και διεθνές δίκαιο, τα κράτη δύνανται να προβαίνουν σε απαγόρευση των υπόπτων λαθρεμπορικών σκαφών, όταν υπάρχει άδεια του κράτους της σημαίας για επιβίβαση και πραγματοποίηση έρευνας στο σκάφος ή όταν το σκάφος στερείται εθνικότητας, και δύνανται να λαμβάνουν κατάλληλα μέτρα κατά των σκαφών, των προσώπων και των φορτίων.

               (8)

               Μπορούν επίσης να λαμβάνονται μέτρα στα χωρικά ή τα εσωτερικά ύδατα, το έδαφος ή τον εναέριο χώρο κράτους κατά σκαφών για τα οποία υπάρχουν υπόνοιες ότι εμπλέκονται σε διακίνηση ή εμπορία ανθρώπων, με τη συγκατάθεση του εν λόγω κράτους ή δυνάμει απόφασης του Συμβουλίου Ασφαλείας των Ηνωμένων Εθνών ή βάσει αμφοτέρων.

               (9)

               Ένα κράτος δύναται να λαμβάνει κατάλληλα μέτρα κατά προσώπων που βρίσκονται στο έδαφός του για τα οποία υπάρχουν υπόνοιες ότι εμπλέκονται σε διακίνηση ή εμπορία ανθρώπων, ενόψει ενδεχόμενης σύλληψης και δίωξής τους, σύμφωνα με το διεθνές δίκαιο και το εσωτερικό του δίκαιο.

               (10)

               Η Επιτροπή Πολιτικής και Ασφάλειας (ΕΠΑ) θα πρέπει να ασκεί, υπό την ευθύνη του Συμβουλίου και του ΥΕ, τον πολιτικό έλεγχο της επιχείρησης διαχείρισης κρίσεων της Ένωσης, να της παρέχει στρατηγική καθοδήγηση και να λαμβάνει τις σχετικές αποφάσεις σύμφωνα με την τρίτη παράγραφο του άρθρου 38 της Συνθήκης για την Ευρωπαϊκή Ένωση (ΣΕΕ).

               (11)

               Δυνάμει του άρθρου 41 παράγραφος 2 της ΣΕΕ και σύμφωνα με την απόφαση (ΚΕΠΠΑ) 2015/528 του Συμβουλίου (1), οι επιχειρησιακές δαπάνες που προκύπτουν από την παρούσα απόφαση, η οποία έχει στρατιωτικές συνέπειες ή συνέπειες στον τομέα της άμυνας, πρέπει να βαρύνουν τα κράτη μέλη.

               (12)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη Λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, ενώ επίσης δεν συμμετέχει στη χρηματοδότηση αυτής της επιχείρησης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   1.   Η Ένωση διεξάγει στρατιωτική επιχείρηση διαχείρισης κρίσεων που συμβάλλει στην εξάρθρωση του επιχειρηματικού μοντέλου των δικτύων παράνομης διακίνησης και εμπορίας ανθρώπων στη Νότια Κεντρική Μεσόγειο (EUNAVFOR MED), η οποία επιτυγχάνεται καταβάλλοντας συστηματικές προσπάθειες για την αναγνώριση, κατάληψη και καταστροφή σκαφών και περιουσιακών στοιχείων που χρησιμοποιούνται ή υπάρχουν υπόνοιες ότι χρησιμοποιούνται από τους διακινητές ή τους λαθρεμπόρους, σύμφωνα με το ισχύον διεθνές δίκαιο, μεταξύ άλλων της UNCLOS και τυχόν αποφάσεων του Συμβουλίου Ασφαλείας των Ηνωμένων Εθνών.
   2.   Η περιοχή της επιχείρησης καθορίζεται, πριν από την έναρξη της επιχείρησης Eunavfor MED, στα σχετικά έγγραφα σχεδιασμού που θα εγκριθούν από το Συμβούλιο.
   Άρθρο 2
   Εντολή
   1.   Η Eunavfor MED ενεργεί σύμφωνα με τους πολιτικούς, στρατηγικούς και πολιτικοστρατιωτικούς στόχους που ορίζονται στη Γενική Ιδέα Διαχείρισης Κρίσεων που ενέκρινε το Συμβούλιο στις 18 Μαΐου 2015.
   2.   Η Eunavfor MED διεξάγεται σε διαδοχικές φάσεις και σύμφωνα με τις απαιτήσεις του διεθνούς δικαίου. Η Eunavfor MED:

               α)

               σε μια πρώτη φάση, υποστηρίζει την ανίχνευση και παρακολούθηση των μεταναστευτικών δικτύων με τη συλλογή πληροφοριών και με περιπολίες στην ανοικτή θάλασσα, σύμφωνα με το διεθνές δίκαιο·

               β)

               σε μια δεύτερη φάση,

                           i)

                           πραγματοποιεί επιβίβαση, έρευνα, κατάσχεση και εκτροπή στην ανοικτή θάλασσα σκαφών για τα οποία υπάρχουν υπόνοιες ότι χρησιμοποιούνται για διακίνηση ή εμπορία ανθρώπων, υπό τις προϋποθέσεις που προβλέπονται από το ισχύον διεθνές δίκαιο, μεταξύ άλλων την UNCLOS και το Πρωτόκολλο κατά της λαθραίας διακίνησης μεταναστών,

                           ii)

                           σύμφωνα με κάθε ισχύουσα απόφαση του Συμβουλίου Ασφαλείας των Ηνωμένων Εθνών ή με τη συγκατάθεση του οικείου παράκτιου κράτους, πραγματοποιεί επιβίβαση, έρευνα, κατάσχεση και εκτροπή, στην ανοικτή θάλασσα ή στα χωρικά και εσωτερικά ύδατα του κράτους αυτού, σκαφών για τα οποία υπάρχουν υπόνοιες ότι χρησιμοποιούνται για διακίνηση ή εμπορία ανθρώπων, υπό τις προϋποθέσεις που προβλέπονται από την εν λόγω απόφαση ή συγκατάθεση·

               γ)

               σε μια τρίτη φάση, σύμφωνα με κάθε ισχύουσα απόφαση του Συμβουλίου Ασφαλείας των Ηνωμένων Εθνών ή με τη συγκατάθεση του οικείου παράκτιου κράτους, λαμβάνει όλα τα αναγκαία μέτρα κατά σκαφών και συναφών περιουσιακών στοιχείων, περιλαμβανομένης της καταστροφής ή της αχρήστευσής τους, για τα οποία υπάρχουν υπόνοιες ότι χρησιμοποιούνται για διακίνηση ή εμπορία ανθρώπων στο έδαφος του κράτους αυτού, υπό τις προϋποθέσεις που προβλέπονται στην εν λόγω απόφαση ή συγκατάθεση.

         3.   Το Συμβούλιο εξετάζει κατά πόσον πληρούνται οι προϋποθέσεις για τη μετάβαση στην πρώτη φάση, λαμβάνοντας υπόψη κάθε ισχύουσα απόφαση του Συμβουλίου Ασφαλείας των Ηνωμένων Εθνών και τη συγκατάθεση των οικείων παράκτιων κρατών.
   4.   Η Eunavfor MED μπορεί να συλλέγει, σύμφωνα με το ισχύον δίκαιο, προσωπικά δεδομένα που αφορούν πρόσωπα που επιβιβάζονται στα πλοία που συμμετέχουν στην Eunavfor MED, όσον αφορά χαρακτηριστικά που είναι πιθανό να βοηθήσουν στην εξακρίβωση της ταυτότητάς τους, μεταξύ άλλων δακτυλικά αποτυπώματα, καθώς και τα κατωτέρω στοιχεία, εξαιρουμένων των λοιπών προσωπικών δεδομένων: επώνυμο, πατρικό όνομα γυναίκας, ονόματα και ενδεχομένως προσωνυμίες ή ψευδώνυμα· ημερομηνία και τόπος γέννησης, εθνικότητα, φύλο, τόπος διαμονής, επάγγελμα και τόποι παραμονής· άδειες οδήγησης, έγγραφα ταυτότητας και στοιχεία διαβατηρίου. Μπορεί να διαβιβάζει τα εν λόγω δεδομένα και δεδομένα που αφορούν τα σκάφη και τον εξοπλισμό που χρησιμοποιούν τα άτομα αυτά στις σχετικές αρχές επιβολής του νόμου των κρατών μελών και/ή στους οργανισμούς της Ένωσης.
   Άρθρο 3
   Διορισμός του Διοικητή Επιχείρησης της ΕΕ
   Διοικητής Επιχείρησης της ΕΕ της Eunavfor MED διορίζεται ο υποναύαρχος Enrico Credendino.
   Άρθρο 4
   Ορισμός του Επιχειρησιακού Στρατηγείου της ΕΕ
   Το Επιχειρησιακό Στρατηγείο της Eunavfor MED βρίσκεται στη Ρώμη της Ιταλίας.
   Άρθρο 5
   Σχεδιασμός και έναρξη της επιχείρησης
   Η απόφαση για την έναρξη της Eunavfor MED εκδίδεται από το Συμβούλιο κατ' εισήγηση του Διοικητή Επιχείρησης της Eunavfor MED ύστερα από έγκριση του σχεδίου επιχειρήσεων και των κανόνων εμπλοκής που απαιτούνται για την εκτέλεση της εντολής.
   Άρθρο 6
   Πολιτικός έλεγχος και στρατηγική καθοδήγηση
   1.   Υπό την ευθύνη του Συμβουλίου και του ΥΕ, η ΕΠΑ ασκεί τον πολιτικό έλεγχο και τη στρατηγική καθοδήγηση της Eunavfor MED. Το Συμβούλιο εξουσιοδοτεί την ΕΠΑ να λαμβάνει τις δέουσες αποφάσεις σύμφωνα με το άρθρο 38 ΣΕΕ. Η εξουσιοδότηση αυτή περιλαμβάνει την εξουσία τροποποίησης των εγγράφων σχεδιασμού, συμπεριλαμβανομένων του σχεδίου επιχειρήσεων, της διοικητικής ιεραρχίας και των κανόνων εμπλοκής. Περιλαμβάνει επίσης την εξουσία λήψης αποφάσεων σχετικά με τον διορισμό του Διοικητή Επιχείρησης της ΕΕ και του Διοικητή Δυνάμεων της ΕΕ. Οι εξουσίες λήψης αποφάσεων όσον αφορά τους στόχους και τον τερματισμό της στρατιωτικής επιχείρησης της ΕΕ εξακολουθούν να ανήκουν στο Συμβούλιο. Με την επιφύλαξη του άρθρου 2 παράγραφος 3 της παρούσας απόφασης, η ΕΠΑ έχει την εξουσία να αποφασίζει πότε θα γίνεται η μετάβαση μεταξύ των διαφόρων φάσεων της επιχείρησης.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Στην ΕΠΑ υποβάλλονται εκθέσεις, σε τακτά χρονικά διαστήματα, από τον πρόεδρο της Στρατιωτικής Επιτροπής της ΕΕ (ΣΕΕΕ) όσον αφορά τη διεξαγωγή της Eunavfor MED. Η ΕΠΑ μπορεί να καλεί τον Διοικητή Επιχείρησης της ΕΕ ή τον Διοικητή Δυνάμεων της ΕΕ στις συνεδριάσεις της, κατά περίπτωση.
   Άρθρο 7
   Στρατιωτική διεύθυνση
   1.   Η ΣΕΕΕ παρακολουθεί την ορθή εκτέλεση της Eunavfor MED η οποία διεξάγεται υπό την ευθύνη του Διοικητή Επιχείρησης της ΕΕ.
   2.   Ο Διοικητής Επιχείρησης της ΕΕ υποβάλλει εκθέσεις στη ΣΕΕΕ σε τακτά χρονικά διαστήματα. Η ΣΕΕΕ μπορεί να καλεί τον Διοικητή Επιχείρησης της ΕΕ ή τον Διοικητή Δυνάμεων της ΕΕ στις συνεδριάσεις της, κατά περίπτωση.
   3.   Ο Πρόεδρος της ΣΕΕΕ ενεργεί ως βασικός σύνδεσμος επικοινωνίας με τον Διοικητή Επιχείρησης της ΕΕ.
   Άρθρο 8
   Συνοχή της ανταπόκρισης της Ένωσης και συντονισμός
   1.   Ο ΥΕ μεριμνά για την εφαρμογή της παρούσας απόφασης και για τη συνοχή της με την εξωτερική δράση της Ένωσης στο σύνολό της, συμπεριλαμβανομένων των αναπτυξιακών προγραμμάτων της Ένωσης και της ανθρωπιστικής της βοήθειας.
   2.   Ο ΥΕ, με τη βοήθεια της Ευρωπαϊκής Υπηρεσίας Εξωτερικής Δράσης (ΕΥΕΔ), ενεργεί ως ο βασικός σύνδεσμος επικοινωνίας με τα Ηνωμένα Έθνη, τις αρχές των χωρών της περιοχής και άλλους διεθνείς και διμερείς φορείς, όπως το ΝΑΤΟ, η Αφρικανική Ένωση και ο Σύνδεσμος των Αραβικών Κρατών.
   3.   Η Eunavfor MED συνεργάζεται με τις σχετικές αρχές των κρατών μελών και θεσπίζει μηχανισμό συντονισμού και, κατά περίπτωση, συνάπτει ρυθμίσεις με άλλες υπηρεσίες και οργανισμούς της Ένωσης, και ειδικότερα τον FRONTEX, την Ευρωπόλ, τη EUROJUST, την Ευρωπαϊκή Υπηρεσία Υποστήριξης για το Άσυλο και τις σχετικές αποστολές της ΚΠΑΑ.
   Άρθρο 9
   Συμμετοχή τρίτων κρατών
   1.   Με την επιφύλαξη της αυτονομίας της Ένωσης όσον αφορά τη λήψη αποφάσεων ή του ενιαίου θεσμικού πλαισίου και σύμφωνα με τις σχετικές κατευθυντήριες γραμμές του Ευρωπαϊκού Συμβουλίου, είναι δυνατόν να καλούνται τρίτα κράτη προκειμένου να συμμετάσχουν στην επιχείρηση.
   2.   Το Συμβούλιο εξουσιοδοτεί την ΕΠΑ να καλεί τρίτα κράτη προκειμένου να παρέχουν συνεισφορές και να λαμβάνει τις σχετικές αποφάσεις περί αποδοχής των προτεινόμενων συνεισφορών, κατόπιν σύστασης του Διοικητή Επιχείρησης της ΕΕ και της ΣΕΕΕ.
   3.   Οι διεξοδικές ρυθμίσεις για τη συμμετοχή τρίτων κρατών αποτελούν αντικείμενο συμφωνιών οι οποίες συνάπτονται δυνάμει του άρθρου 37 ΣΕΕ και σύμφωνα με τη διαδικασία του άρθρου 218 της Συνθήκης για τη Λειτουργία της Ευρωπαϊκής Ένωσης (ΣΛΕΕ). Εάν η Ένωση έχει συνάψει συμφωνία με τρίτο κράτος για τη θέσπιση πλαισίου συμμετοχής του τρίτου κράτους στις ενωσιακές αποστολές διαχείρισης κρίσεων, οι διατάξεις της συμφωνίας αυτής εφαρμόζονται στο πλαίσιο της Eunavfor MED.
   4.   Τα τρίτα κράτη που παρέχουν σημαντικές στρατιωτικές συνεισφορές στην Eunavfor MED έχουν τα ίδια δικαιώματα και τις ίδιες υποχρεώσεις με τα κράτη μέλη που συμμετέχουν στην επιχείρηση όσον αφορά την καθημερινή διαχείριση της επιχείρησης.
   5.   Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις για τη σύσταση Επιτροπής Συνεισφερόντων, σε περίπτωση που τρίτα κράτη παρέχουν σημαντικές στρατιωτικές συνεισφορές.
   Άρθρο 10
   Καθεστώς του προσωπικού που τελεί υπό την ηγεσία της Ένωσης
   Το καθεστώς των μονάδων και του προσωπικού που τελούν υπό την ηγεσία της Ένωσης ορίζεται, όπου είναι αναγκαίο, σύμφωνα με το διεθνές δίκαιο.
   Άρθρο 11
   Χρηματοδοτικές ρυθμίσεις
   1.   Η διαχείριση των κοινών δαπανών της στρατιωτικής επιχείρησης της ΕΕ γίνεται σύμφωνα με την απόφαση (ΚΕΠΠΑ) 2015/528.
   2.   Το ποσό δημοσιονομικής αναφοράς για τις κοινές δαπάνες της Eunavfor MED ορίζεται σε 11,82 εκατομμύρια EUR. Το ποσοστό του ποσού αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 ορίζεται σε 70 % για αναλήψεις υποχρεώσεων και σε 40 % για πληρωμές.
   Άρθρο 12
   Κοινοποίηση πληροφοριών
   1.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση, κατά περίπτωση και σύμφωνα με τις ανάγκες της Eunavfor MED, διαβαθμισμένες πληροφορίες της ΕΕ που παράγονται για τους σκοπούς της επιχείρησης, βάσει της απόφασης 2013/488/EΕ του Συμβουλίου (2), ως ακολούθως:

               α)

               έως το επίπεδο που προβλέπεται στις ισχύουσες συμφωνίες ασφάλειας των πληροφοριών που έχουν συναφθεί μεταξύ της Ένωσης και του οικείου τρίτου κράτους· ή

               β)

               σε άλλες περιπτώσεις, έως το επίπεδο «CONFIDENTIEL UE/EU CONFIDENTIAL».

         2.   Ο ΥΕ εξουσιοδοτείται επίσης να κοινοποιεί στον ΟΗΕ, ανάλογα με τις επιχειρησιακές ανάγκες της Eunavfor MED, διαβαθμισμένες πληροφορίες της ΕΕ έως το επίπεδο «RESTREINT UE/EU RESTRICTED», οι οποίες έχουν παραχθεί για τους σκοπούς της Eunavfor MED, σύμφωνα με την απόφαση 2013/488/ΕΕ. Για τον σκοπό αυτόν, καθορίζονται ρυθμίσεις μεταξύ του ΥΕ και των αρμόδιων αρχών των Ηνωμένων Εθνών.
   3.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση τυχόν μη διαβαθμισμένα έγγραφα της ΕΕ που σχετίζονται με συσκέψεις του Συμβουλίου που αφορούν την επιχείρηση και καλύπτονται από το επαγγελματικό απόρρητο, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (3).
   4.   Ο ΥΕ μπορεί να αναθέτει τις εν λόγω εξουσιοδοτήσεις, καθώς και τη δυνατότητα σύναψης των ρυθμίσεων που αναφέρονται στο παρόν άρθρο, σε αξιωματούχους της ΕΥΕΔ, στον Διοικητή Επιχείρησης της ΕΕ ή στον Διοικητή Δυνάμεων της ΕΕ, σύμφωνα με το παράρτημα VI ενότητα VII της απόφασης 2013/488/ΕΕ.
   Άρθρο 13
   Έναρξη ισχύος και τερματισμός
   Η παρούσα απόφαση αρχίζει να ισχύει την ημερομηνία της έκδοσής της.
   Η Eunavfor MED λήγει το αργότερο 12 μήνες μετά την επίτευξη πλήρους επιχειρησιακής ικανότητας (FOC).
   Η παρούσα απόφαση καταργείται την ημερομηνία κλεισίματος του Επιχειρησιακού Στρατηγείου της ΕΕ σύμφωνα με τα σχέδια που έχουν εγκριθεί για τον τερματισμό της Eunavfor MED, και με την επιφύλαξη των διαδικασιών σχετικά με τον λογιστικό έλεγχο και την απόδοση των λογαριασμών της Eunavfor MED, όπως ορίζονται στην απόφαση (ΚΕΠΠΑ) 2015/528.

      Βρυξέλλες, 18 Μαΐου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση (ΚΕΠΠΑ) 2015/528 του Συμβουλίου, της 27ης Μαρτίου 2015, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) και την κατάργηση της απόφασης 2011/871/ΚΕΠΠΑ (ΕΕ L 84 της 28.3.2015, σ. 39).

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

      (3)  Απόφαση 2009/937/EΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).


Avis juridique important

|

31996D0613(01)

Απόφαση του Συμβουλίου της 20ής Μαΐου 1996 για το διορισμό ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. C 169 της 13/06/1996 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Μαΐου 1996 για το διορισμό ενός μέλους της Οικονομικής και Κοινωνικής Επιτροπής (96/C 169/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 195,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,την απόφαση του Συμβουλίου της 26ης Σεπτεμβρίου 1994 για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),Εκτιμώντας ότι, με την παραίτηση του κ. Ronald JANSSEN που γνωστοποιήθηκε στο Συμβούλιο στις 6 Δεκεμβρίου 1996, έχει κενωθεί μία θέση μέλους της επιτροπής αυτής,Έχοντας υπόψη τις υποψηφιότητες που υποβλήθηκαν από τη βελγική κυβέρνηση στις 6 Μαρτίου 1996,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Thierry DOCK διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Ronald JANSSEN και για το υπόλοιπο της θητείας αυτού, δηλαδή μέχρι τις 20 Σεπτεμβρίου 1998.Βρυξέλλες, 20 Μαΐου 1996.Για το ΣυμβούλιοΟ ΠρόεδροςP. BERSANI(1) ΕΕ αριθ. L 257 της 5. 10. 1994, σ. 20.


title: Απόφαση του Συμβουλίου Υπουργών της Ενεργειακής Κοινότητας D/2013/03/MC-EnC για την παράταση της διάρκειας ισχύος της Συνθήκης για την Ενεργειακή Κοινότητα

text:
               30.11.2013

               EL

               Επίσημη Εφημερίδα της Ευρωπαϊκής Ένωσης

               L 320/81

         ΑΠΌΦΑΣΗ ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΤΗΣ ΕΝΕΡΓΕΙΑΚΉΣ ΚΟΙΝΌΤΗΤΑΣ
   D/2013/03/MC-EnC
   για την παράταση της διάρκειας ισχύος της Συνθήκης για την Ενεργειακή Κοινότητα
   ΤΟ ΣΥΜΒΟΥΛΙΟ ΥΠΟΥΡΓΩΝ ΤΗΣ ΕΝΕΡΓΕΙΑΚΗΣ ΚΟΙΝΟΤΗΤΑΣ,
   Έχοντας υπόψη τη Συνθήκη για την ίδρυση της Ευρωπαϊκής Ενεργειακής Κοινότητας («συνθήκη»), και ιδίως το άρθρο 97,
   Εκτιμώντας τα ακόλουθα:

               (1)

               Η συνθήκη υπεγράφη στις 25 Οκτωβρίου 2005 και άρχισε να ισχύει από 1ης Ιουλίου 2006.

               (2)

               Σύμφωνα με το άρθρο 97, η συνθήκη ισχύει για περίοδο 10 ετών από την ημερομηνία έναρξης ισχύος της και η παράταση της ισχύος της απαιτεί προηγούμενη απόφαση του Συμβουλίου των Υπουργών.

               (3)

               Η Ενεργειακή Κοινότητα έχει αποδείξει ότι προσφέρει ένα αποτελεσματικό πλαίσιο περιφερειακής συνεργασίας στον τομέα της ενέργειας.

               (4)

               Η Ενεργειακή Κοινότητα ακολουθεί εκ του σύνεγγυς τις εξελίξεις στην ενεργειακή πολιτική της Ευρωπαϊκής Ένωσης και έχει αναλάβει δεσμεύσεις πέραν του 2016.

               (5)

               Τόσο τα θεσμικά όργανα της Ευρωπαϊκής Ένωσης (1) όσο και η μόνιμη ομάδα υψηλού επιπέδου, κατά τις συνεδριάσεις της στις 19 Ιουνίου και στις 23 Οκτωβρίου 2013, έχουν στηρίξει ανοικτά την παράταση ισχύος της συνθήκης.

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Παράταση της διάρκειας ισχύος της Συνθήκης για την Ενεργειακή Κοινότητα
   Η διάρκεια της συνθήκης παρατείνεται για περίοδο 10 ετών.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει από την έκδοσή της.

      Βελιγράδι, 24 Οκτωβρίου 2013.

            Για το Συμβούλιο των Υπουργών

         Z. MIHAJLOVIĆ

      (1)  Έκθεση της Επιτροπής προς το Ευρωπαϊκό Κοινοβούλιο και το Συμβούλιο σύμφωνα με το άρθρο 7 της απόφασης 2006/500/ΕΚ, 10.3.2011, COM(2011) 105 final, Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: σχετικά με την ασφάλεια του ενεργειακού εφοδιασμού και τη διεθνή συνεργασία – «Η ενεργειακή πολιτική της ΕΕ: η συνεργασία με τους πέραν των συνόρων μας εταίρους», 7.9.2011, COM(2011) 539 final, Συμπεράσματα της συνόδου της 24ης Νοεμβρίου 2011 του Συμβουλίου της Ευρωπαϊκής Ένωσης για την ενίσχυση της εξωτερικής διάστασης της ενεργειακής πολιτικής της ΕΕ.